title: Gananoque

text: Gananoque on noin 5 200 asukkaan historiallinen pikkukaupunki Ontarion provinssissa Kanadassa. Se sijaitsee Saint Lawrencen ja Gananoquejoen yhtymäkohdassa, noin 29 kilometriä Kingstonin kaupungista itään. Kaupungin tärkeimpiä työllistäjiä ovat Thousand Islandsiin suuntautuva matkailu sekä metalliteollisuus, jota on harjoitettu siellä jo 1830-luvulta alkaen.


title: Gananoque

text: Gananoquen perustajana pidetään Yhdysvalloista paennutta lojalistia Joel Stonea, joka saapui sinne vuonna 1793. Stone rakensi ensin jauhomyllyn ja laajensi sitten toimintaansa metsänhakkuuseen ja kaivostoimintaan. 1800-luvun alkuun mennessä Gananoquejoen varrelle oli rakennettu jo useita vesivoimalla toimivia sahoja, työkalu- ja vaunuverstas sekä nahkatehdas. Kylästä tuli myös tärkeä pysähdyspaikka kuljetusreitillä, joka johti Montréalista Saint Lawrencea pitkin Kingstoniin. Vuoden 1812 sodassa amerikkalaiset hyökkäsivät sinne Benjamin Forsythin johdolla ja polttivat kanadalaisten asevaraston.


title: Douglas A-3 Skywarrior

text: Douglas A-3 Skywarrior oli Yhdysvaltain laivaston käyttämä monitoiminen ja strategisesti käytettävä, ydinpommituksiin kykenevä pommikone. Vuonna 1952 ensilentonsa lentänyt Skywarrior otettiin palveluskäyttöön vuonna 1956. Prototyypissä olleet Westinghousen valmistamat suihkumoottorit eivät kuitenkaan soveltuneet, ja ne vaihdettiin Pratt & Whitneyn J-57:ään. Tuotanto ajoittui vuosiin 1956–1961. Palveluksesta konetyyppi poistettiin kokonaan vasta vuonna 1991. Skywarrior tunnettiin liikanimillä ""Whale"", sekä ""Heavy"" - että ""All three dead"" - väännöksenä "A3D:sta". Koneessa oli kolmihenkinen miehistö. Konetta käytettiin ainakin toistakymmentä vuotta myös Yhdysvaltain ilmavoimien palveluksessa, edelleenkehiteltynä versiona ja tyyppinimellä B-66 Destroyer. Ilmavoimien tiedusteluversio tunnettiin RB-66:na.


title: Douglas A-3 Skywarrior

text: Kehitysversioiden tärkeimmät erot olivat suihkumoottorin ja hätäpoistumiseen liittyneiden järjestelyiden suhteen. B-66 oli varusteltu heittoistuimilla. Pommien pudottamista helpottamaan, oli kone varustettu tähän tarkoitukseen soveltuvalla tutkalla.


title: Douglas A-3 Skywarrior

text: Lentokoneen rakenne oli ylätaso, kaksi suihkumoottoria siipiin ripustettuna, sivuvakaaja korkealla pyrstössä rungon yllä. Se oli myös huomattavan paljon D-558-2 "Skyrocket"ia muistuttava. Sekä peräsin että siivet olivat taittuvat, jotta konetta pystyttiin siirtämään lentokonehisseissä ja säilyttämään lentotukialuksen hangaareissa. A-3 Skywarrior oli laivaston siihen astisista sotilaslentokoneista raskain, sillä sen maksimi lentoonlähtöpaino oli jopa 37 200 kg.


title: Douglas A-3 Skywarrior

text: Pitkä ilmatankkauspuomi keulassa ja erityinen pakoluukku lentokoneen pohjassa (hätäpoistumista varten) kuuluivat kauko-ohjatun pyrstöaseistuksen ohella koneen erikoisuuksiin. A-3 Skywarriorin suunnitteli Douglasin sotilaskoneitten pääsuunnittelija Ed Heinemann.


title: Douglas A-3 Skywarrior

text: A3:sta tehtiin useita koneversioita eri käyttötarkoituksiin. Se palveli ilmatankkerina, säähavaintokoneena, valokuvaus- ja tiedustelutehtävissä sekä henkilöston lentokuljetuksissa (koneeseen mahtui 3 henkilöä). Niin ikään ns. ELSO-koneena tyyppi oli palvellut. Näissä malleissa laitteisto oli koneen perään asennettuna, ja se korvasi miehittämättömän taka-ampumon. Monista koneista taaksepäin ampuva tykkiaseistus poistettiin.


title: Douglas A-3 Skywarrior

text: Koneessa oli tutkaohjattava taaksepäin ampuva tykkiaseistus, johon kuului 2 ×20 mm tykkiä. Pommikuormaa A-3 Skywarrior kykeni kuljettamaan 5 443 kg sisäpuolisissa pommisäiliössä.


title: Ägläjärven tsasouna

text: Ägläjärven tsasouna oli yksi Korpiselän ortodoksisen seurakunnan tsasounista. Tsasouna sijaitsi Korpiselän kunnan itäosassa Ägläjärven kylässä. Ägläjärven tsasouna rakentaminen on ajoitettu 1700–1800-luvun vaihteeseen ja sitä korjattiin viimeksi 1930-luvulla. Ägläjärven tsasounassa oli avokuisti, jonka päällä oli kuusikulmainen kellotorni. Tornin lattia- ja kattolautojen päät oli muotoiltu siten, että niistä muodostui koristeellinen rengaskuvio tornin ympärille. Runkohuone jakaantui esi- ja sisähuoneeseen. Tsasouna oli ennen talvisotaa maalattu ainakin osittain valkoiseksi. Tsasouna oli ehjä vielä jatkosodan aikana, mutta on sittemmin tuhoutunut.


title: Ägläjärven tsasouna

text: Ägläjärven tsasouna on ollut esikuvana vuonna 1954 valmistuneelle Myllykosken Jumalansynnyttäjän tsasounalle ja vuonna 1957 valmistuneelle Suomussalmen Kuivajärven Pyhän Nikolaoksen tsasounalle.


title: Kaisa-Mari Ruokolainen

text: Kaisa-Mari Ruokolainen (s. 8. tammikuuta 1984 Seinäjoki) on suomalainen laulaja, joka asuu nykyään Riihimäellä.


title: Kaisa-Mari Ruokolainen

text: Kaisa-Mari Ruokolainen kirjoitti ylioppilaaksi Kallion lukiosta vuonna 2003. Hänellä on aktiivista teatteritaustaa Riihimäen nuorisoteatterista sekä laulu- ja musiikkiopintoja. Ruokolainen opiskelee Helsingin yliopistossa logopediaa.


title: Kaisa-Mari Ruokolainen

text: Ruokolaisen ura alkoi lapsikuorossa 6-vuotiaana. Hän osallistui Tenavatähti-laulukilpailuun vuonna 1994 ja selvisi semifinaaleihin asti kappaleella "Maailman paras levy". Samana vuonna hän vei voiton Salon lastenlaulukilpailussa.


title: Kaisa-Mari Ruokolainen

text: Laajemmin yleisön tietoisuuteen Kaisa-Mari Ruokolainen tuli vuosina 2002-2003, jolloin hän esiintyi Yölintu-orkesterin kesäkiertueilla sekä Mahdunko maailmaas -konserttikiertueella. Tuolloin Ruokolainen ja Simo Silmu myös levyttivät dueton "En koskaan". Ruokolainen esiintyy yhdessä Jari Kokkisen ja Foxpop-orkesterin kanssa erilaisissa tilaisuuksissa. Kesällä 2010 Ruokolainen esiintyi Yle TV2:n Kesäillan valssi -ohjelmassa, joka kuvattiin Riihimäen Riutanharjulla.


title: Kaisa-Mari Ruokolainen

text: Ruokolaisen laulunopettajana toimii näyttelijä-muusikko Pauliina Kiuru.


title: Kaisa-Mari Ruokolainen

text: Kaisa-Mari Ruokolaiselta julkaistiin lokakuussa 2010 uutta musiikkia. Hänen neljäs singlensä "Saippuakupla" nousi heti ilmestyttyään Radio Suomen soitetuimpien kappaleiden listalla ykkössijalle ja myös Tätä Suomi tanssii -listalle. Ruokolaisen laulamana on julkaistu myös "Etäisyys" (2003) ja "Suuri päivä" (2009) -nimiset laulut.


title: Mika Moilanen

text: Mika Moilanen (s. 22. huhtikuuta 1986) on suomalainen salibandyn pelaaja. Kaudella 2012–2013 hän edusti Tapanilan Erää, joka pelaa Suomen korkeimmalla sarjatasolla salibandyliigassa. Hyökkääjänä pelaava Moilanen on hyvä maalintekijä.


title: Mika Moilanen

text: Moilanen on edustanut Suomen A-maajoukkuetta. Hän oli mukana voittamassa Suomelle kultaa vuoden 2010 MM-kotikisoissa ja Riiassa 2016. Moilanen oli vuoden 2013 alussa pelannut yhteensä 37 maaottelua tehopistein 30+10=40.


title: Al Karak

text: Al Karak' () on yksi Jordanian kahdestatoista kuvernoraatista. Sen pinta-ala on 3 495 neliökilometriä ja sen alueella asui vuonna 2008 yhteensä 228 200 ihmistä. Kuvernoraatin pääkaupunki on noin 20 000 asukkaan Karak (2004).


title: Tatu Väänänen

text: Tatu Väänänen (s. 6. heinäkuuta 1983) on suomalainen salibandyn pelaaja ja lajin maailmanmestari. Väänänen edustaa kaudella 2016-2017 sveitsiläistä SV Wiler-Ersigenia. Kaudella 2011–2012 hän voitti Suomen-mestaruuden SPV:n joukkueessa. Väänänen on pelipaikaltaan puolustaja. Hänen vahvuuksinaan pidetään pallovarmuutta ja monipuolisuutta. Väänänen on pienikokoiseksi pelaajaksi vahva.


title: Tatu Väänänen

text: Väänänen on edustanut Suomen A-maajoukkuetta. Hän on pelannut MM-kilpailuissa seitsemän kertaa, vuosina 2004, 2006, 2010, 2012, 2014, 2016 ja 2018 voittaen pronssia, kolmesti hopeaa ja kolmesti kultaa. Väänänen on pelannut yhteensä 131 maaottelua tehoilla 26+62=88 (tilanne 12.12.2016). Urheilutoimittajain liitto valitsi hänet vuoden 2014 Suomen parhaaksi salibandynpelaajaksi.


title: Jani Kukkola

text: Jani Kukkola (s. 2. maaliskuuta 1986) on suomalainen salibandyn pelaaja. Kaudella 2012-2013 hän edusti FC Helsingborgia, joka pelaa Ruotsin korkeimmalla sarjatasolla. Hyökkääjänä pelaavan Kukkolan vahvuuksia on pelinopeus.


title: Jani Kukkola

text: Kukkola edusti aikaisemmin SSV:tä ja voitti kolme peräkkäistä mestaruutta vuosina 2007, 2008 ja 2009. Tämän jälkeen hän siirtyi entiseen seuraansa, Tapanilan Erään.


title: Jani Kukkola

text: Kukkola on edustanut Suomen A-maajoukkuetta. Hän on kolminkertainen maailmanmestari vuosilta 2008, 2010 ja 2016. Hän oli vuoden 2013 alussa pelannut yhteensä 62 maaottelua tehoilla 27+31=58.


title: Mika Savolainen

text: Mika Savolainen (s. 13. huhtikuuta 1978) on suomalainen salibandyn pelaaja. Kaudella 2012–2013 hän edustaa Classicia, joka pelaa Suomen korkeimmalla sarjatasolla salibandyliigassa. Savolaisen pelipaikka on puolustaja. Hän on jääkiekkoilija Hannu Savolaisen poika.


title: Mika Savolainen

text: Savolainen on edustanut Suomen A-maajoukkuetta. Hän oli mukana voittamassa kultaa Suomelle vuoden 2008 MM-kilpailuissa. Toisen maailmanmestaruutensa hän voitti vuoden 2010 MM-kotikisoissa. Savolainen on pelannut yhteensä 46 maaottelua tehoilla 1+14=15.


title: Timo Toivonen

text: Timo Toivonen (s. 17. tammikuuta 1979) on suomalainen salibandyn pelaaja. Kaudella 2010–2011 hän edustaa SSV:tä, joka pelaa Suomen korkeimmalla sarjatasolla salibandyliigassa. Puolustajana pelaava Toivonen on isokokoinen ja ulottuva pelaaja.


title: Timo Toivonen

text: Toivonen on edustanut Suomen A-maajoukkuetta. Lisäksi hänet valittiin edustamaan Suomea vuoden 2010 MM-kotikisoihin. Hän on pelannut yhteensä 33 maaottelua tehoilla 2+4=6 .


title: Oscar Hänninen

text: Oscar Hänninen (s. 28. syyskuuta 1984) on suomalainen salibandyn pelaaja. Kaudella 2012–2013 hän edustaa ruotsalaista Linköping IBK:ta. Hyökkääjänä pelaavan Hännisen vahvuuksia ovat pallollinen peli.


title: Oscar Hänninen

text: Suomen Salibandyliigassa hän pelasi vuodet 2002-2012 edustaen koko ajan Espoon Oilersia. Hän voitti Oilersin riveissä kaksi Suomen mestaruutta ja kaksi SM-pronssia.


title: Oscar Hänninen

text: Hänninen on edustanut Suomen A-maajoukkuetta. Hän oli mukana voittamassa Suomelle kultaa vuoden 2010 MM-kotikisoissa. Hänninen on pelannut yhteensä 51 maaottelua tehoilla 15+12=27.


title: Henri Johansson

text: Henri Johansson (s. 18. lokakuuta 1985, Toijala) on suomalainen salibandyn pelaaja. Kaudella 2012-2013 hän edustaa Nokian KrP:ta, joka pelaa Suomen korkeimmalla sarjatasolla Salibandyliigassa. Hyökkääjänä pelaavan Johanssonin vahvuuksia ovat maalintekotaito.


title: Henri Johansson

text: Johansson on edustanut Suomen A-maajoukkuetta. Hän voitti MM-kultaa vuoden 2010 kotikisoista. Hän on pelannut yhteensä 26 maaottelua tehoilla 15+12=27.


title: Henri Johansson

text: Salibandyliiga:


title: Henri Johansson

text: Henkilökohtaiset:


title: Khalil Al-Hanahneh

text: Khalil Ahmed Al-Hanahneh (; s. 11. toukokuuta 1980 Baqa'a) on jordanialainen entinen yleisurheilija, joka kilpaili pikajuoksussa. Hän osallistui olympialaisiin kahdesti, vuosina 2004 ja 2008. Al-Hanahneh oli Ateenan kisoissa 2004 mukana 100 metrillä ja Pekingissä 2008 200 metrin matkalla, mutta putosi molemmilla kerroilla jo ensimmäisellä kierroksella.


title: Khalil Al-Hanahneh

text: "Lähde: IAAF"


title: Passion Pit

text: Passion Pit on yhdysvaltalainen elektropop-yhtye Cambridgesta, Massachusettsista. Yhtye perustettiin vuonna 2007. Sen jäseninä toimivat Michael Angelakos (laulu/koskettimet), Ian Hultquist (koskettimet/kitara), Ayad Al Adhamy (syntetisaattori/samplet), Jeff Apruzzese (basso/syntetisaattori) ja Nate Donmoyer (rummut). Kaikki jäsenet Angelakosia lukuun ottamatta opiskelivat Berklee College of Musicissa.


title: Passion Pit

text: Yhtye sai nimensä "Variety"-lehden slangisanakirjasta, jonka mukaan fraasi “passion pit” tarkoittaa drive-in-elokuvateatteria.


title: Passion Pit

text: Angelakos kirjoitti ensimmäiset Passion Pitin kappaleet ystävänpäivälahjaksi silloiselle tyttöystävälleen. Nämä kappaleet löysivät myöhemmin tiensä "Chunk of Change" -EP:lle. Angelakosin pidettyä Bostonissa sooloesiintymisen kannettavalla tietokoneella ja mikrofonilla Ian Hultquist lähestyi häntä yhdessä soittamisen merkeissä. He perustivat yhtyeen johon kuuluivat Angelakos, Hultquist, Ayad Al Adhamy, Thom Plasse (basso) ja Adam Todd Lavinsky (rummut). Jeff Apruzzese ja Nate Donmoyer korvasivat Plassen ja Lavinskyn yhtyeen saatua levytyssopimuksen Frenchkiss-yhtiöltä vuonna 2008.


title: Passion Pit

text: Debyytti-EP "Chunk of Change" julkaistiin syyskuun 16. päivä 2008. Neljän aiemmin kirjoitetun kappaleen lisäksi EP:llä olivat kappaleet ”Sleepyhead” ja ”Better Things”. Pitchfork Media listasi Sleepyheadin musiikkivideon yhdeksi vuoden 2008 40 parhaista musiikkivideoista. Sleepyhead on ollut paljon käytössä erilaisissa mediakampanjoissa ja mainoksissa. Näihin kuuluvat muun muassa Top Gear –mainokset Australiassa, Palm Pixi –mainokset, PSP Canada –mainokset sekä LittleBigPlanet 2 –mainokset. Kappaletta tarjottiin ilmaiseksi iTunesissa vuonna 2009 "Manners"-levyn markkinoinnin yhteydessä.


title: Passion Pit

text: Yhtyeen ensimmäinen kokopitkä albumi, "Manners", julkaistiin toukokuussa 2009. Singlet ”The Reeling” ja ”Little Secrets” menestyivät hyvin listoilla. Passion Pit kiersi Muse-yhtyeen kanssa Yhdysvalloissa syksyllä 2010. Tämän jälkeen yhtye toimi Campus Consciousness Tour –kiertueen keulakuvana. Kaksiviikkoinen kiertue vieraili 12 kampuksella tavoitteenaan edistää ympäristöystävällisiä elämäntyylejä.2008:


Passion Pit


title: Frida Hansdotter

text: Frida Hansdotter (s. 13. joulukuuta 1985 Västerås) on ruotsalainen alppihiihtäjä, pujottelun olympiavoittaja.


title: Frida Hansdotter

text: Hansdotter sijoittui Val d'Isèren 2009 MM-kilpailuissa ja Vancouverin olympialaisissa 2010 pujottelussa viidenneksitoista. Garmisch-Partenkirchenin MM-kilpailuissa 2011 hän oli samassa lajissa kahdeksas. Hän kuului Schladmingin MM-kilpailuissa 2013 Ruotsin hopeajoukkueeseen joukkuekilpailussa, sai pujottelussa pronssia ja oli suurpujottelussa viides. Sotšin olympialaisissa 2014 hän sijoittui pujottelussa viidenneksi ja suurpujottelussa 13:nneksi. Vailin / Beaver Creekin MM-kilpailuissa 2015 hän sai hopeaa pujottelussa ja oli kahdestoista suurpujottelussa. Sankt Moritzin MM-kilpailuissa 2017 hän saavutti pronssia pujottelussa ja joukkuekilpailussa.


title: Frida Hansdotter

text: Hansdotter voitti Pyeongchangin olympialaisissa 2018 kultaa pujottelussa viiden sadasosasekunnin erolla Wendy Holdeneriin. Suurpujottelussa hän sijoittui kuudenneksi.


title: Frida Hansdotter

text: Hansdotterin ensimmäinen kilpailu alppihiihdon maailmancupissa oli Söldenin suurpujottelussa 23. lokakuuta 2004. Ensimmäisen pistesijansa hän saavutti kaudella 2006–2007 oltuaan kolmastoista Levin pujottelussa. Hansdotter sijoittui maailmancupissa toiseksi Ofterschwangin pujottelussa kaudella 2008–2009, Soldeun pujottelussa kaudella 2011–2012 sekä Åren, Zagrebin, Flachaun ja Mariborin pujotteluissa kaudella 2012–2013. Hän oli kaudella 2012–2013 pujottelucupin kokonaispisteissä neljäs ja maailmancupin kokonaiskilpailussa kymmenes.


title: Frida Hansdotter

text: Ensimmäisen voittonsa Hansdotter saavutti Kranjska Goran pujottelussa helmikuussa 2014. Hän sijoittui kaudella 2013–2014 lisäksi toiseksi Courchevelin, Flachaun ja Lenzerheiden pujotteluissa. Pujottelucupissa hän sijoittui toiseksi ja maailmancupin kokonaiskilpailussa kymmenenneksi. Kaudella 2014–2015 Hansdotter voitti Flachaun pujottelun, sijoittui toiseksi Levin, Aspenin ja Meribelin pujotteluissa sekä oli kolmas Åressa. Pujottelucupissa hän sijoittui toiseksi ja maailmancupin kokonaiskilpailussa kuudenneksi.


title: Frida Hansdotter

text: Kaudella 2015–2016 Hansdotter voitti Lienzin pujottelun ja saavutti Aspenin pujotteluissa sijat kaksi ja kolme. Åren pujottelussa hän oli toinen, Flachaun pujotteluissa kolmas ja toinen. Tukholman paripujottelussa hän sijoittui toiseksi ja Sankt Moritzin pujottelussa kolmanneksi. Hän voitti pujottelucupin ja sijoittui maailmancupin kokonaiskilpailussa viidenneksi. Kaudella 2016–2017 hän oli kolmas Mariborin pujottelussa ja voitti Flachaun pujottelun. Aspenin pujottelussa hän oli kolmas ja pujottelucupin pisteissä neljäs. Kaudella 2017–2018 hän pujotteli Kranjska Gorassa ja Lenzerheidessa toiseksi sekä Lienzissä, Zagrebissa, Flachaussa, Ofterschwangissa ja Åressa kolmanneksi. Hän sijoittui pujottelucupissa kolmanneksi ja maailmancupin kokonaiskilpailussa yhdeksänneksi.


title: Frida Hansdotter

text: Kaudella 2018–2019 Hansdotter sijoittui Killingtonin ja Courchevelin pujotteluissa kolmanneksi.


title: Kaljuuden ylistys

text: Kaljuuden ylistys (; ) on Synesios Kyreneläisen kirjoittama retorinen essee, joka on nimensä mukaisesti ylistys kaljuudelle.


title: Kaljuuden ylistys

text: Synesios eli ja kirjoitti 300- ja 400-lukujen taitteessa. Teos "Kaljuuden ylistys" on julkaistu noin vuonna 402. Teos on Synesioksen vastaus Dion Khrysostomoksen 300 vuotta aiemmin kirjoittamalle teokselle "Hiusten ylistys" ("Komes enkomion"), jossa tämä ylisti kaunishiuksisia ja hiuksiinsa kiintyneitä ihmisiä. Synesios kertoo teoksessaan kärsineensä kaljuuntumisesta, mutta vähitellen tottuneensa tilanteeseen. Dionin teoksen lukeminen oli kuitenkin vienyt hänen itsetuntonsa. Sen vuoksi hän kertoi kirjoittaneensa oman teoksensa vastaukseksi Dionille.


title: Kaljuuden ylistys

text: "Kaljuuden ylistys" näyttää kevyemmän puolen Synesioksesta, jolla oli maine sofistina. Teksti on julkaistu suomeksi vuonna 2005 ilmestyneessä valikoimassa "Kaljuuden ylistys ja muita ylistyksiä", jonka ovat toimittaneet Vesa Vahtikari, Pekka Tuomisto, Laura Lahdensuu ja Arto Kivimäki.


title: Kaljuuden ylistys

text: Synesioksen teos koostuu 24 luvusta. Se sisältää Dionin teoksen tekstin kokonaisuudessaan, ja vastaa siihen. Synesios sanoo, että kaljujen ja runsashiuksisten ihmisten suhde toisiinsa on sama kuin ihmisten ja eläinten suhde toisiinsa: samoin kuin ihmiset ovat järkevämpiä kuin eläimet ja eläimistä aina ne ovat tyhmempiä, joilla on eniten karvaa (kuten lampaat), vastaavasti ihmisistä järkevimmät ovat kaljuja. ”Hiuskarvat ovatkin todennäköisesti sodassa järjen kanssa, sillä kummatkaan eivät halua asua samassa päässä toistensa kanssa”. Samoin hiusten lähtö liittyy ikään siinä missä viisaus: hiusten kukoistus sopii kyllä poikasille, mutta ei vanhalle miehelle. Vanha mies voi kyllä olla pitkätukkainen siinä missä hän voi olla typeräkin. Lisäksi Synesios esittää vertauksen kasvikuntaan: hiukset ovat kuin kukinto, mutta kukinto lakastuu ennen varsinaista hedelmää, joka muistuttaa kaljua päätä. Sillä ”järki [ei] tule päähän ennen kuin pää on täydelliseksi tultuaan heittänyt pois ylimääräiset ainekset”.


title: Kaljuuden ylistys

text: Synesios tukee ajatustaan myös uusplatonilaisella metafysiikalla ja geometrialla. Hänen mukaansa kaikki näkyvä koostuu tarkoista palloista; Aurinko, Kuu ja tähdet ovat kaikki samanmuotoisia. Pallo on paitsi kaljuin myös jumalallisin kaikista kappaleista. Maailmankaikkeuden sielu on pallonmuotoinen, ja hallitsee maailmankaikkeutta; samoin ihmisten sielut haluavat olinpaikkansa pään olevan pallonmuotoinen, sillä ”ylös muovattiin tähdet ja alas puolestaan päät, jotta ne olisivat sielujen asuinsijoja, pieniä maailmankaikkeuksia koko maailmankaikkeudessa” (vaikkakaan maan päällä muodot eivät ole yhtä täydellisiä kuin taivaassa). ”Jokainen viisas sielu on – – kukin oman ansionsa mukaan saanut asuinpaikakseen joko tähden tai kaljun pään – – ja kuinka paljon tahansa vain voisikin esittää ylistyksiä pallolle, niin kävisivät ne samat ylistykset yhtä hyvin myös kaljuudelle.” Vaikka myös tähdillä (nimittäin pyrstötähdillä) esiintyy hiuksia, ne ovat tällöinkin merkkinä kuolemasta ja onnettomuuksista. Synesios vertaa kaljuuntumista myös kuun vaiheisiin: se alkaa sirppinä, ja täyskalju vastaa täysikuuta. Toisaalta tällaista henkilöä voi kutsua myös auringoksi, sillä hän ei enää koskaan palaa noihin aiempiin vaiheisiin.


title: Kaljuuden ylistys

text: Seuraavaksi Synesios käsittelee kaljuuden terveyteen liittyviä puolia. Paljas päälaki on altis vuodenajoille, auringolle ja tuulille, ja muokkautuu pian rautaiseksi. Sellaisen pään sisälle tautien on vaikea päästä. Kaljulla päällä voi myös tehdä temppuja ja esiintyä ihmisille maksusta; näin kaljujen elanto on aina turvattu. Kaljuudesta on hyötyä myös taistelussa, sillä vihollinen voi tarttua pitkiin hiuksiin. Spartalaisten pitkähiuksisesta armeijasta juuri kukaan ei selvinnyt Thermopylaissa. Kypäräkin on pelottava siksi, että se muistuttaa kaljua.


title: Kaljuuden ylistys

text: Synesios tarttuu myös Dionin useisiin Homeros-lainauksiin ja pyrkii osoittamaan, ettei Akhilleuskaan ollut todellisuudessa runsashiuksinen, vaan jo kalju; ja jos ei ollut, niin ainakin olisi kaljuuntunut myöhemmällä iällä, jos olisi elänyt pidempään. Hän käsittelee myös muun muassa Hektorin, Menelaoksen ja Zeuksen väitettyä pitkätukkaisuutta. Lopuksi Synesios liittää vielä pitkät hiukset avionrikkojiin ja naismaisiin miehiin, kaljuuden puolestaan erityisesti filosofeihin; jumalan palvelijoihin, kuten pappeihin; sekä kaikkien lajien itsensä hillitseviin miehiin.


title: Peter Mankoč

text: Peter Mankoč (s. 4. heinäkuuta 1978 Ljubljana, Jugoslavia) on slovenialainen uimari.


title: Peter Mankoč

text: Mankoč voitti lyhyen radan maailmanmestaruuden 100 metrin sekauinnissa Moskovassa 2002 ja Indianapolisissa 2004 sekä 100 metrin perhosuinnissa Manchesterissa 2008. Lisäksi hänellä on lyhyiden ratojen MM-kilpailuista kolme hopeaa ja yksi pronssi. Lyhyen radan EM-kilpailuissa hän voitti 100 metrin sekauinnin mestaruuden yhdeksän kertaa peräkkäin vuosina 2000–2008 sekä jälleen Szczecinissä 2011. Dublinissa 2003 hän tosin jakoi mestaruuden Jani Sievisen kanssa. 200 metrin sekauinnin EM-kultaa Mankoč voitti Antwerpenissa 2001. Lisäksi hänellä on lyhyen radan EM-kisoista kuusi hopea- ja kahdeksan pronssimitalia.


title: Peter Mankoč

text: Mankočin ainoa pitkän radan arvokisamitali on EM-hopea 100 metrin perhosuinnissa Eindhovenissa 2008. MM-kilpailuissa hän on ollut seitsemäs 200 metrin vapaauinnissa Fukuokassa 2001 ja kahdeksas 50 metrin perhosuinnissa Montrealissa 2007. Olympialaisissa hän on ollut parhaimmillaan kymmenes 100 metrin perhosuinnissa Pekingissä 2008.


title: Alex North

text: Alex North (4. joulukuuta 1910 Chester, Pennsylvania – 8. syyskuuta 1991 Los Angeles, Kalifornia) oli yhdysvaltalainen säveltäjä. Hän opiskeli Juilliardissa, jossa hänen opettajinaan toimivat muun muassa Ernst Toch ja Aaron Copland. North sävelsi 1940-luvulla musiikin useisiin Broadway-tuotantoihin, muun muassa Kauppamatkustajan kuolemaan. Elokuvasäveltäjänä North aloitti dokumenttielokuvien parissa. Ensimmäinen pitkä elokuva, johon hän sävelsi musiikin oli "" (1951). Northin myöhempiä elokuvia ovat muun muassa "Spartacus" (1960), "Kuka pelkää Virginia Woolfia?" (1966) ja "Prizzin kunnia" (1985). Hän sävelsi musiikin myös Stanley Kubrickin elokuvaan "", mutta Kubrick päätti olla käyttämättä sitä. Northin tunnetuimpiin kappaleisiin kuuluu "Unchained Melody", jonka hän alun perin sävelsi vuoden 1955 elokuvaan "Ilman kahleita". North oli 15 kertaa Oscar-ehdokkaana, mutta ei saanut palkintoa kertaakaan, kunnes vuonna 1986 hän sai Oscar-kunniapalkinnon elämäntyöstään.


title: Angela (nimi)

text: Angela on laajalti yleinen naisen etunimi. Nimi on muodostettu kreikan kielen sanasta "angelos" (ανγελος), joka tarkoittaa sanansaattajaa ja viestintuojaa sekä myös enkeliä. Nimen eri kielissä käytettyjä muunnoksia ovat Angelika, Angelica ja Angelina.


title: Angela (nimi)

text: Suomessa nimi Angela on joulukuuhun 2018 mennessä annettu 961 henkilölle Nimeä ei ole suomenkielisessä kalenterissa, mutta suomenruotsalaisen kalenterin mukaan Angelan nimipäivä on 8. joulukuuta.


title: Kuutamolla

text: Kuutamolla voi tarkoittaa seuraavia:


title: Angelika

text: Angelika on naisen etunimi, Angela-nimen muunnos. Nimi on muodostettu kreikan kielen sanasta "angelos" (ανγελος), joka tarkoittaa sanansaattajaa ja viestintuojaa sekä myös enkeliä. Nimi esiintyy useissa maissa myös kirjoitettuna "Angelica".


title: Angelika

text: Suomessa nimi Angelika on joulukuuhun 2016 mennessä annettu 598 ja Angelica noin 910 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Angelikan nimipäivä on 8. joulukuuta.


title: Angelika

text: "Angelica" eli karhunputket on myös kasvisuku, johon kuuluvat väinönputki ("Angelica archangelica") ja karhunputki ("Angelica sylvestris").


title: Viidakkoleppälintu

text: Viidakkoleppälintu ("Cinclidium frontale") on sieppojen heimoon kuuluva aasialainen varpuslintu. Sen esiintymisalue ulottuu Himalajan kaakkoisrinteiltä Koillis-Intian Assamista ja Sikkimistä itäiseen Nepaliin, Bhutaniin, Kiinan Sichuanin lounaisosiin ja Indokiinan pohjoisosiin. Lajista tunnetaan kaksi alalajia. Edward Blyth kuvaili lajin holotyypin Sikkimistä vuonna 1842.


title: Yutaka Kaneko

text: Yutaka Kaneko (, s. 21. huhtikuuta 1933 Tokio) on japanilainen entinen vapaapainija.


title: Yutaka Kaneko

text: Kaneko voitti painiurallaan kaksi MM-pronssia ja neljä kultamitalia Aasian kisoista. Lisäksi hän oli neljäs 73 kilon sarjassa Rooman kesäolympialaisissa 1960.


title: Punajalkaorneero

text: Punajalkaorneero ("Acrobatornis fonsecai") on orneerojen heimoon kuuluva Brasilian kotoperäinen varpuslintu. Se on sukunsa ainoa laji, ja elää Brasilian itäosassa Kaakkois-Bahiassa. Populaation koko on noin 4 720 yksilöä. José Fernando Pacheco, Bret M. Whitney ja Luiz Pedreira Gonzaga kuvailivat lajin holotyypin Bahian Aratacasta vuonna 1996.


title: MafiaBoy

text: MafiaBoy oli useita maailmanlaajuisia verkkosivuja kaataneen hakkerin Michael Calcen nimimerkki. Calcen oli vain 15-vuotias onnistuessaan kaatamaan palvelunestohyökkäyksillä useita kansainvälisiä internetissä toimivia suuryrityksiä, kuten eBayn, Yahoon ja CNN:n. Hyökkäykset tapahtuivat kevättalvella 2001.


title: MafiaBoy

text: Calcen saatiin kiinni hyökkäyksistä vasta hänen kehuttuaan tekoaan muille. Kanadan viranomaisten mukaan hyökkäyksistä koitui yhtiöille kuluja yhteensä 1,7 miljardin dollarin edestä. Calcenia vastaan nostettiin yhteensä 66 syytettä, mutta niistä vain 10 saatiin osoitettua toteen. Calcen tuomittiin lopulta huhtikuussa 2001 puoleksi vuodeksi nuorisovankilaan.


title: MafiaBoy

text: Vankilasta vapautumisen jälkeen Calcen on itse sanonut, että yritysten tietoturvat ovat edelleenkin niin heikkoja, että hän pystyisi kaatamaan ne uudelleen.


title: Franz Planer

text: Franz Planer (29. maaliskuuta 1894 Karlsbad, Itävalta-Unkari – 10. tammikuuta 1963) oli itävaltalainen elokuvaaja. Hän aloitti muotokuvavalokuvaajana, ja elokuvan pariin hän siirtyi 1919. Planer muutti Hollywoodiin 1937. Hän oli parhaan kuvauksen Oscar-palkintoehdokkaana viisi kertaa.


title: Orimattilan vaakuna

text: Orimattilan vaakuna on Orimattilan kaupungin tunnus. Vaakunan aihe viittaa sekä kunnan nimeen että maatalouteen.


title: Orimattilan vaakuna

text: Vaakunan selitys on: ”punaisessa kentässä nouseva hevonen pidellen viikatetta; kaikki hopeaa.” Vaakunan on suunnitellut Ahti Hammar, ja Orimattilan kunnanvaltuusto hyväksyi sen kokouksessaan 15. syyskuuta 1956. Sisäasiainministeriö vahvisti vaakunan käyttöön 17. joulukuuta samana vuonna.


title: Vanessa Jung

text: Vanessa Jung (s. 29. helmikuuta 1980 München) on saksalainen näyttelijä.


title: Vanessa Jung

text: Viisitoistavuotiaana Jung sai roolin saippuaoopperassa "So ist das Leben!". Sarjassa hän esitti Lena Wagenfeldia siihen asti, kunnes sarja lopetettiin vuoden päästä. Vuonna 2005 hän esitti Jana von Lahnsteinia "Verbotene Liebe" -sarjassa, jossa hän näytteli kolmen vuoden ajan. Vuonna 2009 hän näytteli "Lemmen viemää" -sarjassa Karla Mülleriä. Elokuussa 2010 hän esiintyi "Marienhofissa" kolmen jakson ajan Elvira Schnierina.


title: Vanessa Jung

text: Lokakuusta 2010 lähtien Jung on näytellyt pääroolia saippuaoopperassa "Hand aufs Herz".


title: Sachiyo Yamamoto

text: Sachiyo Yamamoto (; s. 4. elokuuta 1950) on japanilainen entinen koripalloilija. Hän voitti kultaa Aasian kisoista 1974 ja hopeaa sekä vuoden 1975 MM-kisoista ja vuoden 1974 Aasian-mestaruuskilpailuista. Yamamoto osallistui olympialaisiin kerran, vuonna 1976. Tuolloin Japanin joukkue sijoittui turnauksessa viidenneksi ja Yamamoto pelasi viidessä ottelussa.


title: Denise Feierabend

text: Denise Feierabend (s. 15. huhtikuuta 1989) on sveitsiläinen alppihiihtäjä ja joukkuekilpailun olympiavoittaja.


title: Denise Feierabend

text:
Alppihiihdon MM-kilpailuissa vuonna 2009 Feierabend oli pujottelussa kuudes ja 2011 superalppiyhdistetyssä samoin kuudes. Sotšin olympialaisissa 2014 hän sijoittui yhdistetyssä 12:nneksi. Sankt Moritzin MM-kilpailuissa 2017 hän oli alppiyhdistetyssä neljäs ja pujottelussa yhdeksäs. Pyeongchangin olympialaisissa 2018 hän voitti joukkuekilpailussa kultaa sekä sijoittui alppiyhdistetyssä yhdeksänneksi ja pujottelussa 14:nneksi
Feierabendin ensimmäinen kilpailu alppihiihdon maailmancupissa oli Zagrebin pujottelussa 15. helmikuuta 2008, jossa hän sijoittui 18:nneksi. Kymmenen parhaan joukkoon hän sijoittui ensimmäisen kerran oltuaan kuudes Sankt Moritzin superalppiyhdistetyssä kaudella 2011–2012. Feierabend on sijoittunut maailmancupissa parhaimmillaan neljänneksi Lenzerheiden alppiyhdistetyssä maaliskuussa 2016 sekä Killingtonin pujottelussa marraskuussa 2017.


title: Denise Feierabend

text: Nuorten MM-kilpailuissa Garmisch-Partenkirchenissa vuonna 2009 Feierabend voitti pujottelussa kultaa.


title: Värtsilän rautatieasema

text:
Värtsilän rautatieasema (tai Wärtsilä, Wrs, ratakm 553+374) on 01. marraskuuta 1894 avattu rautatieliikennepaikka Värtsilän kunnassa Karjalan tasavallassa Viipuri–Värtsilä-rataosalla 62 kilometriä Sortavalasta pohjoiseen. Rautatieasema sijaitsee Värtsilän taajaman länsipuolella Suomen rajan tuntumassa. Asema kuului Suomelle 1940-luvun alueluovutuksiin asti ja sijaitsi tuolloin Värtsilän kunnassa.
Asemarakennus on edelleen pystyssä eikä asemalla ole enää matkustajaliikennettä.


title: Gangesindelfiini

text: Gangesindelfiini eli gangesinvalas eli gangesinsusu ("Platanista gangetica") on Aasiassa elävä makean veden valaslaji. "Platanista"-suvun jokidelfiinien luokittelu on vaihdellut vuosien varrella: Ganges- ja Indusjokien populaatiot on luokitettu omiksi lajeikseen, alalajeiksi tai vain saman lajin eri populaatioiksi. "Mammal Species of the World" -teos (2005) katsoo Indusjoessa elävän populaation olevan erillinen laji, induksendelfiini ("Platanista minor").


title: Gangesindelfiini

text: Gangesindelfiini kasvaa keskimäärin kolme metriä pitkäksi ja painaa 50-90 kg. Sen kuono on kapea ja pitkulainen ja saattaa olla viidesosan koko eläimen pituudesta. Suussa on 26–32 hammasta. Silmät ovat erittäin pienet. Rintaevät ovat suuret, selkäevä surkastunut pieneksi kolmiomaiseksi harjanteeksi. Väriltään gangesindelfiini on vaalean harmaanruskea, mukana usein häivähdys vaaleanpunaista.


title: Gangesindelfiini

text: Gangesindelfiini elää Gangesjoen vesistöissä, ja sen sivujoissa ja järvissä.


title: Gangesindelfiini

text: Gangesindelfiiniä tavataan ainakin Bangladeshissä, Intiassa ja Nepalissa, sen tilanne Bhutanissa on epävarma.


title: Gangesindelfiini

text: Nepalissa se näyttää suosivan nopeasti virtaavia kirkkaita vesiä, kun taas tasankoalueella se etsiytyy Gangesin hitaammin virtaaviin osiin.


title: Ägläjärven vanha tsasouna

text: Ägläjärven vanha tsasouna oli yksi Korpiselän ortodoksisen seurakunnan tsasounista. Tsasouna sijaitsi Korpiselän kunnan itäosassa Ägläjärven kylän vanhalla hautausmaalla Ägläjärven Mikonlahden itärannalla. Tämä Ägläjärven vanhempi tsasouna oli rakennettu 1600-luvulla. Pohjakaavaltaan neliönmallisen tsasounan pinta-ala oli 16 m² ja korkeutta sillä oli 2,5 metriä. Tsasouna oli yksihuoneinen, hirsiseinäinen ja sen loiva satulakatto oli tehty päreistä. Tsasounan vieressä oli myös pohjakaavaltaan neliönmallinen ja lähes tsasounan korkuinen ristikatos, jonka sivut olivat 1,4 metriä pitkät. Koristeellisen ristikatoksen ristissä oli kuvattu Kristuksen piinausvälineet ja siinä oli "Kristus ristillä" -aiheeseen liittyvät kirkkoslaavinkieliset kirjainlyhenteet.


title: Greggin järjestelmä

text: Greggin järjestelmä on irlantilaissyntyisen John Robert Greggin vuonna 1888 julkaisema englanninkielinen pikakirjoitusjärjestelmä, josta tuli suosittu erityisesti Yhdysvalloissa.


title: Greggin järjestelmä

text: Gregg toimi pikakirjoituksen opettajana Liverpoolissa, mutta muutti vuonna 1893 Yhdysvaltoihin levittämään kehittämäänsä järjestelmää. Järjestelmä saavutti vahvan aseman erityisesti koulujen opetuksessa, ja siitä tuli 1900-luvun alussa Yhdysvaltojen merkittävin pikakirjoitusjärjestelmä. Myöhemmin pikakirjoituksen merkitys väheni, mutta järjestelmästä julkaistiin vielä 1980-luvullakin uusi versio.


title: Greggin järjestelmä

text: Gregg luonnehti järjestelmäänsä seitsemällä perusperiaatteella:


title: Greggin järjestelmä

text: Konsonanttien merkit muodostuvat ellipsin kaarista sekä suorista viivoista. Merkit on valittu siten, että tavallisimmille konsonanttiyhdistelmille saataisiin helposti kirjoitettavat merkkiyhdistelmät. Erityisesti r:n ja l:n merkit yhdistyvät helposti muiden konsonanttimerkkien jälkeen: pr, pl, br, bl, fr, fl, kr, kl, gr, gl jne.


title: Greggin järjestelmä

text: Greggin järjestelmässä vokaalitkin merkitään sanoihin omilla merkeillään. Vokaaleille on neljä erilaista merkkiä: kaksi erikokoista ympyrää sekä ylös- ja alaspäin auki olevat pienet koukut. Kaksitoista eri vokaaliäännettä on jaoteltu näihin neljään ryhmään, ja samaa merkkiä käytetään useammalle äänteelle, mutta tarvittaessa ne voidaan erotella lisäämällä merkin alle piste tai pieni viiva. Diftongit merkitään yhdistämällä vokaalimerkkejä.


title: Greggin järjestelmä

text: Järjestelmässä käytetään myös lyhenteitä: yksittäisillä merkeillä voidaan esittää yleisiä alku- ja lopputavuja tai lyhyitä sanoja. Tavallisille sanoille ja fraaseille on lyhennettyjä muotoja, yhteensä näitä oli Greggin oppikirjassa useita satoja. Lisäksi ammattipikakirjoittajia varten oli erillisiä lyhenneluetteloita, joissa oli useita tuhansia lyhenteitä.


title: Greggin järjestelmä

text: Gregg perehtyi jo nuorena Samuel Taylorin ja Isaac Pitmanin järjestelmiin sekä John Matthew Sloanin englanninkieliseen muunnokseen ranskalaisesta Duployén järjestelmästä. Gregg kehittyi taitavaksi pikakirjoittajaksi, ja Sloanin järjestelmän edustajana toiminut T. S. Malone palkkasi hänet pikakirjoituksen opettajaksi. Opettaminen sai Greggin kriittiseksi järjestelmää kohtaan, ja hän alkoi yhdessä Malonen kanssa kehittää uutta järjestelmää. Malone rekisteröi järjestelmän vuonna 1885 nimellä "Script", mutta merkitsi tekijäksi ainoastaan itsensä. Gregg työskenteli ahkerasti järjestelmän puolesta, muttei saanut Malonea taipumaan tekijänoikeuden suhteen, ja päätti laatia kokonaan oman järjestelmän. Toukokuussa 1888, 20-vuotiaana, hän julkaisi järjestelmänsä nimellä "Light-Line Phonography".


title: Greggin järjestelmä

text: Gregg julkaisi ensimmäisen varsinaisen oppikirjan vuonna 1898. Seuraavat versiot kirjasta ilmestyivät vuosina 1902 ja 1916. Vuoden 1916 kirjassa lyhenteiden määrää oli lisätty huomattavasti. Muihin järjestelmiin tottuneet pikakirjoituksen opettajat olivat toivoneet lyhyempiä muotoja, ja Gregg noudatti heidän toiveitaan, mutta katui sitä myöhemmin, ja järjestelmän myöhemmissä versioissa tarpeettomia lyhenteitä karsittiin.


title: Greggin järjestelmä

text: Vuonna 1929 oppikirjasta julkaistiin uusi versio, joka sai nimen "Anniversary Edition" järjestelmän 40-vuotisjuhlien johdosta. Vuonna 1949 julkaistiin "Gregg Shorthand Simplified", jossa järjestelmää oli yksinkertaistettu.


title: Greggin järjestelmä

text: Vuonna 1948 McGraw-Hill-kustannusyhtiö osti "Gregg Publishing Companyn", ja julkaisi järjestelmästä uusia versiota: vuonna 1963 "Diamond Jubilee Series", vuonna 1978 "Series 90" ja vuonna 1988 "Centennial".


title: Greggin järjestelmä

text: Gregg lähti vuonna 1893 Yhdysvaltoihin levittämään järjestelmäänsä. Tuolloin Yhdysvalloissa oli tarjolla useita pikakirjoitusjärjestelmiä, joista useimmat olivat Pitmanin järjestelmän muunnelmia. Aikaisemmin pikakirjoituksen opiskelijat olivat olleet enimmäkseen miehiä, joille pikakirjoitus oli vain harrastus, mutta 1880- ja 1890-luvuilla teollisuuden ja kaupankäynnin kasvun myötä pikakirjoituksen merkitys liike-elämässä kasvoi.


title: Greggin järjestelmä

text: Aluksi Greggillä oli vastoinkäymisiä, ja menestys oli vaatimatonta, mutta vuosisadan vaihteen jälkeen suosio alkoi kasvaa. Gregg pyrki saamaan järjestelmäänsä koulujen opetusohjelmiin: vuonna 1900 Greggin järjestelmää opetettiin julkisissa kouluissa 28 kaupungissa, kaksitoista vuotta myöhemmin jo 533 kaupungissa. Greggin kuolemaan mennessä (1948) järjestelmää opetettiin yli 99 %:ssa kaupallisia aineita opettavista kouluista. "The Gregg Writer" -pikakirjoituslehden levikki oli vuonna 1906 10 500 kappaletta, kuusi vuotta myöhemmin 50 000, ja siitä se kasvoi vielä lähes kaksinkertaiseksi, kunnes vakiintui 1930-luvulla.


title: Greggin järjestelmä

text: Myöhemmin sanelukoneiden, tekstinkäsittelyjärjestelmien ja kannettavien tietokoneiden myötä pikakirjoituksen merkitys kuitenkin väheni. Oikeusistuimien pikakirjoittajat siirtyivät käsipikakirjoituksesta pikakirjoituskoneiden käyttämiseen.


title: Greggin järjestelmä

text: Camilo E. Pani laati Greggin järjestelmästä espanjankielisen version 1900-luvun alussa. Espanjankielinen järjestelmä levisi käyttöön Keski- ja Etelä-Amerikkaan, samoin kuin espanjankielinen pikakirjoituslehti "El Taquigrafo Gregg". Greggin järjestelmästä tehtiin sovituksia myös esperanton, ranskan, saksan, puolan, maltan, portugalin, italian ja iirin kielille.


title: Kapeaosmankäämi

text: Kapeaosmankäämi ("Typha angustifolia") on osmankäämeihin kuuluva monivuotinen, rantavesissä kasvava kasvi. Laji on yleinen suuressa osassa Eurooppaa ja Pohjois-Amerikkaa.


title: Kapeaosmankäämi

text: Kapeaosmankäämi kasvattaa 1,5–2 metriä, joskus jopa 3 metriä pitkän, melko ohuen varren. Juurakko on suikerteleva ja sisältä taikinamainen. Pitkät, vihreät lehdet kasvavat kaljussa varressa vuorottain, enimmäkseen varren tyviosasta, ja ulottuvat usein kukintoa korkeammalle. Lehdet ovat tavallisesti noin 7 mm leveitä, tasasoukkia, litteitä, jäykähköjä ja hohkaisia. Lehden tuppi on pitkä ja tiiviisti vartta ympyröivä. Lehden kärkiosa on kierteinen. Varren kärjessä sijaitseva tiivis, lieriömäinen kukinto on kaksiosainen. Kukinnon yläosassa sijaitsevat hedekukat ja alaosassa sijaitsevat emikukat ovat selvästi toisistaan erillään. Kanelinruskea emikukkaosa kasvaa 15–20 cm pitkäksi ja 1–1,5 cm paksuksi. Kapeaosmankäämi kukkii Suomessa heinä-elokuussa. Kasvin suurimmissa kukinnoissa voi olla jopa yli 100 000 pientä kukkaa.


title: Kapeaosmankäämi

text: Kapeaosmankäämi muistuttaa läheisesti leveäosmankäämiä ("Typha latifolia"), mutta jälkimmäisen lehdet ovat leveämpiä ja hede- ja emikukkaosat yhteenkasvaneita. Lajit voivat myös risteytyä keskenään.


title: Kapeaosmankäämi

text: Kapeaosmankäämiä tavataan suurimmassa osassa Eurooppaa aivan pohjoisimpia osia lukuun ottamatta. Euroopasta levinneisyysalue jatkuu yhtenäisenä Pohjois-Afrikkaan, sekä satunnaisempana Keski-Aasian kautta Keski-Siperiaan. Lisäksi lajia kasvaa myös Yhdysvaltain itä- ja keskiosissa. Suomessa kapeaosmankäämi on paikoitellen yleinen Etelä-Suomessa varsinkin rannikkoalueilla linjan Pori–Tampere–Lappeenranta eteläpuolella. Harvinaisena ja hyvin satunnaisesti lajia kasvaa aina Kokkolan korkeudelle saakka.


title: Kapeaosmankäämi

text: Kapeaosmankäämi kasvaa melko syvässä vedessä rehevissä järvissä ja vähäsuolaisissa murtovesilahdissa. Kasvupaikat ovat yleensä liejupohjaisia.


title: Kapeaosmankäämi

text: Kapeaosmankäämiä on aikaisemmin hyödynnetty monin tavoin. Kasvin lehtiä käytettiin entisaikaan viljalyhteiden sitomiseen. Lisäksi leveäosmankäämin tavoin kasvin kukintoja käytettiin tyynyjen täytteenä untuvien kanssa. Paksua juurta on entisaikoina käytetty hätäravintona. Myös kapeaosmankäämin pieniä kevätversoja voi syödä raakana tai keitettynä. Lajia viljellään nykyään jonkin verran koristekasvina ja käytetään kuivakukkana.


title: Magnificent

text: Magnificent voi tarkoittaa muun muassa seuraavia:


title: Reijonen

text: Reijonen on suomalainen sukunimi, joka on muun muassa seuraavilla henkilöillä:


title: Cardillac

text: Cardillac on Paul Hindemithin säveltämä kolminäytöksinen ooppera vuodelta 1926. Sen libreton on kirjoittanut Ferdinand Lion E. T. A. Hoffmannin novellin "Das Fräulein von Scuderi" pohjalta. "Cardillac" sai ensiesityksensä 9. marraskuuta 1926 Dresdenin valtionoopperassa Fritz Buschin johdolla. Jo tuolloin teos herätti suurta huomiota ja oli musiikkiteatterin muotoa koskeneiden kiihkeiden keskustelujen aihe. Aiheeltaan ja libretoltaan ooppera liittyy verismin perinteeseen, mutta Hindemithin musiikki viitoittaa konsertoivine muotoineen ja polyfonisine sävelkielineen tietä uudempaan musiikkiteatteriin.


title: Cardillac

text: Oopperan esityskesto on noin kaksi tuntia. Orkesterissa on 2 huilua, 2 oboeta, 3 klarinettia, tenorisaksofoni, 3 fagottia, käyrätorvi, 2 trumpettia, 2 pasuunaa, tuuba, patarummut, lyömäsoittimet, piano ja jouset. Lisäksi näyttämömusiikkia soittavat oboe, 2 käyrätorvea, trumpetti, pasuuna, viulu ja 2 kontrabassoa. Teoksessa on myös sekakuoro, joka esittää hoviherroja ja -naisia, poliiseja sekä kansaa.


title: Cardillac

text: Hindemith laati vuonna 1952 teoksesta uudistetun version, jossa on neljä näytöstä ja joka kestää puoli tuntia kauemmin. Alkuperäisversiota pidetään yleensä kuitenkin dramaturgisesti uskottavampana ja musiikillisesti yhtenäisempänä, ja sitä esitetään useammin.


title: Tolvajoki

text: Tolvajoki on Vuoksen vesistön Pielisen reitin latvaosiin kuuluva joki Loimolan kunnassa Karjalan tasavallan Suojärven piirissä Venäjällä. Tolvajoki saa alkunsa Tolvajärven pohjoisimmasta osasta, Ala-Tolvajärvestä, josta se virtaa luoteeseen Muntaanjärven lävitse Viiksinselkään Suomen rajalle. Tolvajärven ja Muntaanjärven välisellä osuudella Tolvajokeen laskee pohjoisesta Paastojärvi. Ennen 1940-luvun alueluovutuksia Tolvajoki kuului Suomelle ja se virtasi kokonaan Korpiselän kunnan alueella, lukuun ottamatta suuosaa, joka sijaitsi Ilomantsin kunnan alueella.


title: Hämeenlinnan kaunotar

text: Hämeenlinnan kaunotar, alaotsikoltaan "Kolminäytöksinen komediahenkinen porvarisidylli 1780-luvun Hämeenlinnasta", on Mika Waltarin näytelmä vuodelta 1939. Waltari kirjoitti sen Hämeenlinnan kaupungin 300-vuotisjuhlallisuuksia varten. Näytelmä on esitetty kerran, Ylioppilasteatterin juhlanäytäntönä 19. tammikuuta 1939. Hämeenlinnalainen Karisto julkaisi näytelmän erillisenä kirjana.


title: Hämeenlinnan kaunotar

text: Näytelmässä on kaavamainen rakkausjuoni, joka kuvaa kauppias Stephaniuksen kahden tyttären naima-aikeita. Tyttäristä Aurora on kaunis, hemmoteltu ja ylimielinen. Hän kieltäytyy kosinnoista, kunnes suostuu kaupungin rikkaimman kauppiaan, lihavan ja ontuvan Ingbergin vaimoksi. Sisarpuoli Rosa sen sijaan on nöyrä ja lempeä. Hän on tytöistä järkevämpi, sarkastisuuteen asti.


title: Hämeenlinnan kaunotar

text: Rakkausjuonen lisäksi näytelmä kuvaa Suomen 1700-luvun poliittista tilannetta Kustaa III:n ja Anjalan liiton aikaan. Linnoitusvänrikki Aram Schantz ja apteekkioppilas Antti Colles ovat valmiita liittymään Anjalan miehiin ja ajavat Suomen irrottamista Ruotsin yhteydestä. Siinä missä Schantz on puhtaan idealistinen vallankumouksellinen, Colles on elämänläheinen antisankari, joka valitsee sittenkin vaatimattoman perhe-elämän. Lisäksi näytelmässä esiintyviä henkilöitä ovat apteekkari Svanbeck, joka edustaa taantumusta ja kurinpitoa, ja linnan pyövelin leski Saara, jota epäillään noidaksi. Saara ja hänen vuohensa aiheuttavat näytelmässä monia kommelluksia, ja vuohi pelastaa Schantzin pulasta syömällä kirjeen, josta Schantzin osuus salaliittoon olisi paljastunut.


title: Hämeenlinnan kaunotar

text: Näytelmän henkilöillä ja teemoilla on yhteyksiä Waltarin muihin teoksiin. Panu Rajala vertaa idealistista Schantzia ja maanläheistä Collesia Sinuheen ja Kaptahiin. Lääketieteen ja noituuden teemat esiintyvät myös "Paracelsus Baselissa" -näytelmässä. Noituutta Waltari on kuvannut lisäksi "Mikael Hakimissa" ja näytelmässä "Noita palaa elämään". Auroran tapaisia turhamaisia naisia esiintyy myös paljon Waltarin tuotannossa.


title: Hämeenlinnan kaunotar

text: Maaria Koskiluoman mukaan ei ollut ihme, että "Hämeenlinnan kaunottaren" esitys jäi ainoaksi. Hänen mielestään näytelmä voisi kelvata korkeintaan jonkin harrastajateatterin kesäohjelmaan. Panu Rajala taas arvelee, että näytelmästä voisi uudelleen sovitettuna ja ohjattuna tulla vieläkin ”pikkukaupunkia ravisteleva satiiri”, vaikka se onkin ”laatukuvamainen”. Juri Nummelinin mielestä "Hämeenlinnan kaunotar" on hauska ja sujuva draama, jossa on 1930-luvun suomalaisten elokuvien ja Hollywood-komedioiden screwball-henkeä, kun se kuvaa väärinkäsityksiä ja ongelmia, joista henkilöt vapautuvat melkein vain sattuman avulla.


title: Pfaff

text: Pfaff on muun muassa seuraavien henkilöiden sukunimi:


title: Alankomaiden siirtomaat Intiassa

text: Alankomailla oli useita siirtomaita Intiassa. Niiden yhteinen hallintokeskus oli niemimaan länsirannikolla sijaitseva Kochi.


title: Alankomaiden siirtomaat Intiassa

text: Hollantilaiset perustivat ensimmäisen kauppa-asemansa Intiaan vuonna 1605. Alue julistettiin siirtomaaksi kolme vuotta myöhemmin. Hollannin Itä-Intian kauppakomppania perustettiin 1602 hoitamaan siirtomaiden hallintoa. Hollantilaisten siirtomaaomistukset laajenivat niemimaan itä- ja länsirannikolle, kunnes kiista siirtomaista johti konfliktiin Englannin kanssa. Britit miehittivät koko länsirannikkoa 1795–1818, minkä jälkeen Hollanti luopui virallisesti omistuksistaan. Loput Hollannin Intiasta liitettiin Brittiläiseen Intiaan vuonna 1825.


title: Alankomaiden siirtomaat Intiassa

text:
Länsirannikkolla:
Itärannikolla:


title: Karvonen

text: Karvonen on vanha itäsuomalainen sukunimi. Tunnettuja Karvosia ovat:Lisäksi:


title: Joel Kanebjörk

text: Joel Kanebjörk (s. 24. helmikuuta 1988 Uppsala, Ruotsi) on ruotsalainen salibandypelaaja. Hän edustaa Ruotsin Superliigassa Storvretaa. Hän on pelannut Ruotsin maajoukkueessa vuodesta 2006 lähtien.


title: Joel Kanebjörk

text: Kanebjörk aloitti salibanyn pelaamisen kahdeksanvuotiaana Siriusin junioreissa. Sittemmin hän edusti junioritasolla Hagundaa ja Årstaa.


title: Joel Kanebjörk

text: Aikuisten tasolla Kanebjörk pelasi ensimmäisen kerran kaudella 2005–2006 Storvretassa Ruotsin pääsarjassa. Hän pelasi kauden aikana 18 ottelua ja teki kaksi maalia. Toisella kaudellaan Kanebjörk pelasi 21 ottelua ja keräsi kuusi tehopistettä (5+1). Kaudella 2008–2009 Kanebjörk kävi pelaamassa yhden ottelun Ruotsin 2-divisioonassa, mutta palasi seuraavaaksi kaudeksi takaisin vanhaan seuraansa.


title: Joel Kanebjörk

text: Kanebjörk edusti Ruotsin alle 19-vuotiaiden maajoukkuetta vuosina 2004–2006. Tuona aikana hän pelasi 12 ottelua ja keräsi 21 tehopistettä.


title: Joel Kanebjörk

text: Aikuisten tasolla Kanebjörk edusti Ruotsia ensi kerran vuonna 2006. Hänet valittiin ensimmäistä kertaa MM-kisoihin vuonna 2010. Kanebjörk oli turnauksen päätteeksi maansa toiseksi paras pistemies 16 pisteellä. Kanebjörk saavutti kisoissa hopeaa, kun Ruotsi hävisi loppuottelun Suomelle maalein 6–2.


title: Shivaji

text: Chhatrapati Shivaji Maharaj Bhosle (; 19. helmikuuta 1630 – 3. huhtikuuta 1680) () oli intialainen hallitsija, joka perusti Maratin valtakunnan. Shivajin syntymän aikoihin suurmogulit halitsivat Intian pohjoisosaa, Bijapurin ja Golkondan sulttaanit sen eteläosaa.


title: Shivaji

text: Maratin valtakunta taisteli Shivajin johdolla Suurmogulien valtakuntaa vastaan vuosia ja sai vähitellen haltuunsa osia Suurmogulien valtakunnasta. Shivaji sai "Chhatrapati"-arvonimen 1674. Hän on edelleen kansallissankari etenkin Maharashtran osavaltiossa.


title: À Tout le Monde (Set Me Free)

text: À Tout le Monde (Set Me Free) on yhdysvaltalaisen heavy metal -yhtye Megadethin single, joka on julkaistu vuonna 2007. Kappale on uudelleen nauhoitettu versio yhtyeen kappaleesta À Tout le Monde, joka on julkaistu vuoden 1994 albumilla "Youthanasia".


title: Benedikt Höwedes

text: Benedikt Höwedes (s. 29. helmikuuta 1988 Haltern, Nordrhein-Westfalenin osavaltio, Saksan liittotasavalta) on saksalainen jalkapalloilija. Hän edustaa venäläistä FK Lokomotiv Moskovaa pelattuaan pitkään FC Schalkessa sekä yhden kauden lainalla Serie A:ssa pelaavassa Juventuksessa. Hän on pelipaikaltaan keskuspuolustaja.


title: Benedikt Höwedes

text: Höwedes siirtyi gelsenkircheniläisseura Schalken junioriakatemiaan vuonna 2001. Tammikuussa 2007 hän teki ensimmäisen ammattilaissopimuksensa, joka oli pituudeltaan kauden 2009–2010 loppuun. Hän teki ensiesiintymisensä edustusjoukkueessa 3. lokakuuta 2007 Mestarien liigan ottelussa Valenciaa vastaan.


title: Benedikt Höwedes

text: 10. joulukuuta 2008 Höwedes teki joukkueen kanssa jatkosopimuksen, joka ulottui kesään 2014 asti.


title: Benedikt Höwedes

text: Höwedes pelasi Saksan maajoukkueessa ensimmäisen ottelunsa toukokuussa 2011. Hän on pelannut kaikkiaan 44 maaottelua ja tehnyt niissä kaksi maalia.


title: Volgajoki

text: Volgajoki on Vuoksen vesistön Pielisen reitin latvaosiin kuuluva joki Loimolan kunnassa Karjalan tasavallan Suojärven piirissä Venäjällä. Volgajoki saa alkunsa Tolvajärven kylän ja autioituneen Lehmivaaran kylien välissä sijaitsevasta pienestä Säynäjärvestä, josta se virtaa myös autioituneen Kokkarin kylän länsipuolella olevan Sonkausjärven lävitse ja myös autioituneen Karalin kylän itäpuolella olevan Petäjäjärven lävitse ja laskee Viiksinselkään nykyiselle Suomen ja Venäjän rajalle. Jokeen yhtyy etelästä Kilpijärvien laskujoki. Ennen 1940-luvun alueluovutuksia Volgajoki kuului Suomelle ja se virtasi kokonaan Korpiselän kunnan alueella.


title: Frédéric Sammaritano

text: Frédéric Sammaritano (s. 23. maaliskuuta 1986 Vannes, Ranska) on ranskalainen jalkapalloilija. Hän edustaa Ranskan pääsarjassa pelaavaa Ajaccioa ja on pelipaikaltaan keskikenttäpelaaja.


title: Frédéric Sammaritano

text: Sammaritano siirtyi kesällä 2011 Ajaccioon. Aikaisemmin urallaan hän on edustanut Yzeurea yhden, Vannesia kolmen ja Auxerrea yhden kauden ajan.


title: Paini kesäolympialaisissa 1952 – kreikkalais-roomalaisen painin 52 kg

text: Kreikkalais-roomalaisen painin sarjaan 52 kg osallistui 17 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


text: Norjan Clausen keskeytti kilpailun 1.kierroksen jälkeen.


title: Ibson

text: Ibson Barreto da Silva, yleensä vain Ibson (s. 7. marraskuuta 1983 Niterói, Brasilia) on brasilialainen jalkapalloilija. Hän edustaa venäläistä Spartak Moskovaa ja on pelipaikaltaan keskikenttäpelaaja.


title: Ibson

text: Ibson on brasilialaisseura Flamengon kasvatti. Joukkueeseen hän siirtyi 9-vuotiaana vuonna 1992. Edustusjoukkueeseen hän nousi vuonna 2003 ja teki ensiesiintymisensä ottelussa Vasco da Gamaa vastaan. Hän pelasi yhteensä yhdeksän ottelua ensimmäisellä kaudellaan.


title: Ibson

text: Seuraavilla kausilla hän nousi yhdeksi joukkueen luottopelaajista. Tammikuussa 2005 Ibson siirtyi portugalilaisseura Portoon noin 2,5 miljoonan dollarin siirtokorvauksella. Monet kritisoivat siirtoa muun muassa siitä, että Flamengo suostui myymään Ibsonin hyvin pienellä siirtokorvauksella. Seura kuitenkin perusteli myyntiään pelaajan sopimuksen umpeutumisella vuoden loppuun mennessä, mikä olisi voinut mahdollistaa tilanteen, jossa siirtokorvausta ei saada laisinkaan.


title: Ibson

text: Ibsonin alku Portossa oli hyvä, ja hän onnistui vakiinnuttamaan pelipaikkansa avauskokoonpanossa. Ensimmäisellä kokonaisella kaudellaan 2005–2006 hän voitti joukkueen kanssa pääsarjanmestaruuden, cupin sekä supercupin.


title: Ibson

text: Kaudella 2006–2007 hän ajautui riitoihin päävalmentaja Jesualdo Ferreiran kanssa ja menetti paikkansa joukkueen avauskokoonpanossa. Heinäkuussa 2007 hän palasi lainasopimuksella Flamengoon. Ibson pelasi joukkueessa seuraavat kaksi kautta, joiden aikana hänelle kertyi otteluita yhteensä 62 ja niissä maaleja 17.


title: Ibson

text: 13. heinäkuuta 2009 Ibson vapautettiin sopimuksesta Porton kanssa, ja niin hän teki kolmivuotisen sopimuksen venäläisseura Spartak Moskovan kanssa. Hänestä maksettiin 5 miljoonan euron siirtokorvaus.


title: Celluloid Heroes

text: Celluloid Heroes on The Kinks -yhtyeen kappale ja single vuonna 1972 julkaistulta albumilta "Everybody's in Show-Biz – Everybody's a Star". Vaikka single ei saavuttanut ilmestyessään menestystä, on sitä pidetty jopa yhtyeen pääasiallisen laulunkirjoittajan Ray Daviesin hienoimpana lauluna.


title: Celluloid Heroes

text: The Kinksin kitaristi Dave Davies on kuvannut ”Celluloid Heroesia” yhtyeen ”suurimmaksi hitiksi, joka ei ollut hitti”. Hänen mukaansa singlen floppaamisen syynä oli muun muassa se, että kappale oli edellä aikaansa, ja lisäksi DJ:t eivät juurikaan soittaneet sitä, koska se oli heidän mielestään liian pitkä radioon. Tämä siitäkin huolimatta, että kappaleen singleversio oli lähes kaksi minuuttia albumiversiota lyhyempi.


title: Celluloid Heroes

text: ”Celluloid Heroes” kuvaa elokuvatähtien epätodellista ja valheellista maailmaa tarkalla, mutta ymmärtäväisellä ja lämpimällä tavalla. Sanoitus antaa ymmärtää, että jokainen ihminen on tähti omasta takaa. Kappaleen teksti sijoittuu Los Angelesin Hollywood Boulevardille, jossa sijaitsee Hollywood Walk of Fame, joka tunnetaan maahan tehdyistä, viihdealalla ansioituneille henkilöille omistetuista tähtikuvioista. Kappaleessa muun muassa kehotetaan olemaan astumatta Greta Garbon päälle, mutta vastaavasti olemaan lähellä Bette Davisia, koska hänen elämänsä oli yksinäistä. ”Celluloid Heroes” kritisoikin elokuvateollisuutta, mutta antaa samalla sympatiaa sen uhreiksi joutuneita kohtaan.


title: Celluloid Heroes

text: Kappaleessa nimeltä mainittavat näyttelijät ovat Greta Garbo, Rudolph Valentino, Bela Lugosi, Bette Davis, George Sanders, Mickey Rooney ja Marilyn Monroe.


title: Celluloid Heroes

text:
Cover-version kappaleesta on tehnyt muun muassa Steve Vai. Lisäksi Ray Davies on duetoinut kappaleen livenä sekä Bon Jovin että Joan Jettin kanssa.
Juice Leskinen levytti kappaleen suomeksi nimellä ”Paperitähdet” vuonna 1978. Samaa Leskisen käännöstä käytti Popeda-yhtye vuonna 1999.


title: Celluloid Heroes

text: Vuonna 2010 Davies teki kappaleesta uuden version yhdessä Jon Bon Jovin ja Richie Samboran kanssa albumilleen "See My Friends".


title: Celluloid Heroes

text:
A-puoli
B-puoli


title: Alex Meschini

text: Alexandre Raphael Meschini, yleensä vain Alex (s. 25. maaliskuuta 1982 Cornélio Procópio, Brasilia) on brasilialainen jalkapalloilija. Hän edustaa venäläistä Spartak Moskovaa ja on pelipaikaltaan hyökkäävä keskikenttäpelaaja.


title: Alex Meschini

text: 11. maaliskuuta 2004 Alex teki nelivuotisen sopimuksen Internacionalin kanssa. Hänestä maksettiin 450 000 euron siirtokorvaus. Ennen siirtymistään hän edusti yhden kauden ajan Guarania.


title: Alex Meschini

text: Helmikuussa 2009 hän siirtyi venäläiseen Spartak Moskovaan. Pelattuaan 1,5 vuoden ajan joukkueessa hänet päätettiin nimetä uudeksi kapteeniksi.


title: Alex Meschini

text: Alex teki ensiesiintymisensä Brasilian maajoukkueessa 12. lokakuuta 2008 ottelussa Venezuelaa vastaan.


title: Serge Gumienny

text: Serge Gumienny (s. 14. huhtikuuta 1972 Sint-Truiden, Belgia) on belgialainen jalkapalloerotuomari. Hänestä tuli kansainvälinen erotuomari vuonna 2003.


title: Serge Gumienny

text: Hän on tuominnut uransa aikana muutamissa eri sarjoissa muun muassa Belgian sekä Alankomaiden pääsarjassa. Seurajoukkueiden kansainvälisellä tasolla hän on tuominnut UEFA Intertoto Cupissa, Eurooppa-liigassa ja Mestarien liigassa.


title: Over the Rainbow

text: ”Over the Rainbow” (suomeksi ”Sateenkaaren tuolla puolen”) on Harold Arlenin säveltämä ja E. Y. Harburgin sanoittama musiikkikappale vuoden 1939 elokuvasta "Ihmemaa Oz". Sen esitti elokuvassa Judy Garland ja kappale voitti parhaan laulun Oscar-palkinnon. Suomenkieliset sanat kirjoitti Usko Kemppi ja sen ovat Suomessa levyttäneet muun muassa Vieno Kekkonen, Olavi Virta ja Reijo Taipale. Kappale valittiin 1900-luvun parhaaksi lauluksi vuonna 2001 yhdysvaltalaisten musiikkiyhtiöiden Recording Industry Association of America ja National Endowment for the Arts -viraston järjestämässä äänestyksessä. American Film Institute valitsi sen vuonna 2004 kaikkien aikojen parhaaksi elokuvakappaleeksi.


title: Over the Rainbow

text: Vuonna 1939 Yhdysvaltojen singlelistalle nousi kappaleella neljä eri artistia: Garland, Bob Crosby, Larry Clinton sekä Glenn Miller, jonka nauhoitus laulaja Ray Eberlen kanssa nousi listaykköseksi. Garland nauhoitti kappaleen useita kertoja urallaan. Hänen alkuperäinen nauhoituksensa valittiin vuonna 1981 Grammy Hall of Fameen. Kappaleen ovat nauhoittaneet lukuisat laulajat ja instrumentalistit eri tyylilajeissa ja sitä on käytetty monissa elokuvissa, televisio-ohjelmissa ja teatterinäytelmissä.


title: Geranioli

text: Geranioli eli trans-3,7-dimetyyliokta-2,6-dien-1-oli (CHO) on monoterpenoideihin kuuluva tyydyttymätön alkoholi. Yhdistettä käytetään hajusteena ja makuaineena. Geraniolin cis-isomeeria nerolia käytetään samalla tavoin.


title: Geranioli

text: Yhdistettä esiintyy kasveissa, kukkien tuoksuissa ja semiokemikaalina eliöiden viestinnässä. Geraniolia esiintyy suuressa määrin muun muassa palmarosakasvin ("Cymbopogon martinii"), ruusun, kurjenpolvien ja vähäisemmässä määrin sitronellan eteerisissä öljyissä ja sitä voidaan eristää näistä kasveista. Yhdiste voi esiintyä joko esterinä tai vapaana geraniolina..


title: Geranioli

text: Geraniolia voidaan valmistaa myös synteettisesti. Yleisesti käytettäviä reittejä on kolme. Sitä voidaan valmistaa β-pineenistä pyrolyysillä eli hajottamalla kuumennuksen avulla. Pyrolyysituote myrseeni reagoi suolahapon kanssa muodostaen geranyyli-, neryyli, ja linalyyliklorideja kupari(I)kloridikatalyytin läsnä ollessa. Näistä saadaan vastaavia asetaattiestereitä käsittelemällä niitä natriumasetaatilla. Saippuoitumisen jälkeen geranioli voidaan erottaa alipainetislauksella. Geraniolia voidaan valmistaa myös isomeroimalla linaloolia ortovanadaattikatalyytillä tai pelkistämällä sitronellaalia vedyllä.


title: Geranioli

text: Geraniolista voidaan valmistaa myös muita yhdisteitä. Kuparikatalyyttien läsnä ollessa yhdisteen hiilirunko järjestäytyy uudelleen, jolloin muodostuu sitronellaalia. Hapon, esimerkiksi rikkihapon, vaikutuksesta geranioli syklisoituu terpineoliksi. Yhdiste muodostaa estereitä muurahaishapon, etikkahapon, voihapon ja isovaleriaanahapon kanssa ja myös näitä käytetään hajusteena.


title: Geranioli

text: Geraniolia käytetään hajusteena ja makuaineena. Se antaa yhdessä muiden samankaltaisten yhdisteiden kanssa esimerkiksi vadelman, karhunvatukan, mustikan ja greipin kaltaisen aromin.


title: The Birds of America

text: The Birds of America on John James Audubonin vuosina 1827–1838 julkaistu teos, jossa hän esittelee Amerikan linnustoa. Siitä on otettu myöhemmin useita painoksia, ja se on ilmestynyt myös suomeksi. Yksi kirjan ensipainoksen kappaleista on myyty huutokaupassa ennätyshintaan.


title: The Birds of America

text: Yhdysvaltalaiset kustantajat eivät halunneet julkaista teosta, joten Audubon matkusti vuonna 1826 Englantiin. Liverpoolissa hän onnistui vakuuttamaan merkittäviä kustantajia portfoliollaan, jossa oli kuvia linnuista. Lontoolainen kaivertaja Robert Havell valittiin tekemän Audubonin kanssa yhteistyötä kirjan julkaisemiseksi. Alkujaan "The Birds of American" kaivertajaksi valittiin William H. Lizars. Hänestä ei ollut kuitenkaan tuottamaan Audubonin vaatimia luonnollisen kokoisia lintukuvia. Lizars ehti tehdä vain muutamia luonnoksia. Havell oli parempi vaihtoehto teoksen kuvittajaksi, ja hän osasi lisäksi akvatintamenetelmän.


title: The Birds of America

text: "The Birds of American" ensimmäinen painos ilmestyi vuosina 1827–1838. Siihen oli tehty 435 käsinväritettyä akvatintakaiverrusta, jotka esittelivät 1 065 lintua 489 eri lajista. Yksi sivu oli suuruudeltaan 63,5 x 96,5 senttimetriä. On arvioitu, että Audubonilta tilattiin kirjaa noin 200 kappaletta.


title: The Birds of America

text: Kirjasta tehtiin myöhemmin uusia erilaisia laitoksia. Vuosina 1840–1844 siitä painettiin New Yorkissa oktaavopainos. Sen sivut olivat suurudeltaan noin 8 x 27 senttimetriä, ja siinä on linnuista 500 kuvaa. Audubonin kuoleman jälkeen hänen nuorin poikansa John Woodhouse aloitti uuden laitoksen painamisen noin vuonna 1860. Sen piti olla alkuperäisen teoksen täydellinen uudelleenjulkaisu. Sisällissodan aiheuttamat talousvaikeudet kuitenkin pysäyttivät laitoksen tuottamisen 105 kappaleen jälkeen. Suunnitelmien mukaan niitä oli tarkoitus painaa 500 kappaletta.


title: The Birds of America

text: Suomeksi teos on ilmestynyt nimellä "Linnut" (Weilin & Göös, 1990; ISBN 951-35-4989-5).


title: The Birds of America

text: Teosta on luonnehdittu siten, että siinä yhdistyy niin taidetta, luonnontiedettä kuin käsityötaitoakin. Teoksesta tunnetaan 119 kappaletta, joista 108 on museoissa tai kirjastoissa. Yksityisessä omistuksessa olevista myytiin huutokaupalla kappale, jota pidetään laadullisesti yhtenä parhaista. Aiemmin se kuului vuonna 1955 kuolleen lordi Heskethin kokoelmaan mutta siirtyi Sothebyn huutokaupassa 8,6 miljoonan euron hintaan välittäjän haltuun joulukuussa 2010.


title: Laulaja (albumi)

text: Laulaja on suomalaisen iskelmälaulaja Kari Tapion studioalbumi, joka on julkaistu vuonna 1994.


title: Shoreham-luokka (sluuppi)

text: Shoreham-luokka oli Britannian kuninkaallisen laivaston kahdeksan aluksen muodostama sluuppiluokka, jotka valmistettiin 1930-luvun alussa. Alukset olivat lähinnä pidennetyllä rungolla valmistettuja edeltäneen Bridgewater-luokan aluksia.


title: Shoreham-luokka (sluuppi)

text: Alusten voimanlähteenä kaksiakselinen turbiinimoottorit, jotka tuottavat 2 000 hevosvoimaa. Alusten maksiminopeus oli 16 solmua.


title: Madaba (kuvernoraatti)

text: Madaba' () on yksi Jordanian kahdestatoista kuvernoraatista. Se sijaitsee maan länsiosassa rajautuen lännessä Kuolleeseen mereen. Kuvernoraatin pinta-ala on 940 neliökilometriä ja se on kooltaan Jordanian kolmanneksi pienin. Alueella asui vuonna 2008 yhteensä 146 300 ihmistä. Kuvernoraatin pääkaupunki on noin 70 000 asukkaan Madaba (2004).


title: Erskine

text: Erskine voi tarkoittaa seuraavia:


title: Compossibilis

text: Compossibilis (lat. "com-", 'yhdessä', 'kanssa' + "possibilis", 'mahdollinen') on filosofinen käsite, joka on peräisin Gottfried Leibniziltä. Leibnizin mukaan täydellinen yksilöllinen asia (esimerkiksi henkilö) koostuu ominaisuuksistaan, ja nämä määräävät henkilön suhteet muihin henkilöihin. Yksilön olemassaolo saattaa olla ristiriidassa toisen olemassaoloon. Mahdollinen maailma on tehty yksilöistä, jotka ovat yhteensopivia, "compossibilis", eli yksilöitä, jotka voivat olla olemassa yhdessä. Mahdolliset maailmat ovat olemassa mahdollisuuksina Jumalan mielessä. Yksi maailma sitten realisoituu oikeaksi maailmaksi, ja tämä on kaikkein paras maailma.


title: Compossibilis

text: Brandon C. Look näkee "compossibilis"-käsitteen sekä sen läheisen sukulaisen, paras kaikista maailmoista -argumentin, löytyvän Leibnizin teoksista "Discours de métaphysique", "The Ultimate Origination of Things", "On Freedom", sekä läpi hänen tuotantonsa. Termi itsessään löytyy teoksesta "Die philosophischen Schriften III", Leibniz kirjeestä Louis Bourguet'lle.


title: Gundulf

text: Gundulf (524–607) oli Austrasian varakuningas tai major domus sekä Tongerenin piispa vuosina 600–607. Gundulf tuli Austrasian hovin palvelukseen kuningas Sigebert I:n kaudella, ja jatkoi uraansa myös tämän seuraajien Kildebert II:n ja Teodebert II:n aikana.


title: HMS Altham

text: HMS Altham (viirinumero M2602) Britannian Kuninkaallisen laivaston Ham-luokan rannikkomiinanraivaaja oli yksi yhdeksästäkymmenestäkolmesta 1950-luvulla valmistuneesta luokan aluksesta. Alus nimettiin Lancashiressä olevan Althamin mukaan.


title: HMS Altham

text: Alus siirrettiin 1. huhtikuuta 1959 Malesian laivastolle, joka nimesi aluksen "KD Sri Johoreksi". Alus romutettiin 1967.


title: Alexsandro de Souza

text: Alexsandro de Souza, yleensä vain Alex, (s. 14. syyskuuta 1977 Curitiba) on brasilialainen jalkapalloilija, joka edustaa turkkilaista Fenerbahçea. Hän on pelannut aiemmin myös muun muassa Cruzeirossa ja Palmeirasissa sekä Brasilian maajoukkueessa. Alex pelaa keskikentällä pelinrakentajana.


title: Alexsandro de Souza

text: Alexin ammattilaisura alkoi Coritibassa 1995. Hänet myytiin 1997 Palmeirasiin, jossa hän voitti muun muassa Copa do Brasilin ja Copa Libertadoresin. Palmeirasista Alex siirtyi Flamengoon 2000, mutta hän ei onnistunut vakiinnuttamaan paikkaansa uudessa seurassa ja palasi pian takaisin Palmeirasiin. Alex ehti olla Palmeirasissa vain muutaman kuukauden, minkä jälkeen hän siirtyi Cruzeiroon.


title: Alexsandro de Souza

text: Cruzeirosta Alex siirtyi italialaiseen Parmaan kesällä 2001, mutta hän ei tullut toimeen valmentaja Cesare Prandellin kanssa ja palasi Cruzeiroon pelaamatta yhtään liigaottelua. Cruzeirossa Alex nousi kapteeniksi ja voitti muun muassa Brasilian mestaruuden ja Copa do Brasilin.


title: Alexsandro de Souza

text: Kesällä 2004 Alex siirtyi turkkilaiseen Fenerbahçeen. Hän on voittanut seurassa Turkin mestaruuden kahdesti ja on nykyään seuran kapteeni.


title: Alexsandro de Souza

text: Alex Brasilian maajoukkueeseen ensimmäisen kerran 1998. Hän voitti muun muassa Copa Américan 1999 ja 2004, joista jälkimmäisessä hän toimi maajoukkueen kapteenina. Hän edusti Brasiliaa myös Maanosaliittojen cupissa 1999 ja 2003. Kaikkiaan Alex pelasi vuosina 1998–2005 yhteensä 48 maaottelua, joissa hän teki 12 maalia.


title: Alexsandro de Souza

text: Alex edusti Brasiliaa myös alle 20-vuotiaiden MM-kilpailuissa 1997 ja Sydneyn olympialaisissa 2000.


title: Länsi-Intian komppania

text: Länsi-Intian komppania on muutamista eurooppalaisista kauppakomppanioista 1600–1700-luvulla käytetty nimitys. Niitä perustettiin Länsi-Intiaan eli Karibianmerelle vastaamaan siellä sijainneiden siirtomaiden hallinnosta ja kaupasta. Näitä kauppakomppanioita olivat:


title: Argyll

text: Argyll tarkoittaa seuraavia asioita


title: Anja Čarman

text: Anja Čarman (s. 22. maaliskuuta 1985 Škofja Loka, Jugoslavia) on slovenialainen uimari.


title: Anja Čarman

text: Čarman sai Madridin EM-kilpailuissa 2004 hopeaa 800 metrin vapaauinnissa ajalla 8.37,10 ja 200 metrin selkäuinnissa ajalla 2.13,12. Pitkien ratojen MM-kilpailuissa hän on ollut parhaimmillaan kahdestoista 200 metrin selkäuinnissa Barcelonassa 2003 ja olympialaisissa samassa lajissa kuudestoista Pekingissä 2008.


title: Anja Čarman

text: Čarman sai Valencian lyhyen radan EM-kilpailuissa 2000 pronssia 200 metrin selkäuinnissa. Hän voitti Antwerpenissa 2001 Euroopan-mestaruuden 400 metrin vapaauinnissa ja sai hopeaa 800 metrillä. Debrecenissä 2007 hän voitti Euroopan-mestaruuden 200 metrin selkäuinnissa ajalla 2.05,20. Hän kuului Chartres'ssa 2012 Slovenian hopeajoukkueeseen sekajoukkueiden 4 × 50 metrin sekauintiviestissä. Lyhyen radan MM-kilpailuissa hän on ollut parhaimmillaan kahdeksas 800 metrin vapaauinnissa Moskovassa 2002 ja 200 metrin selkäuinnissa Istanbulissa 2012.


title: Vehmassalmen paviljonki

text: Vehmassalmen paviljonki on Vehmaalla, Vehmassalmen rannalla sijaitseva tanssilava.


title: Vehmassalmen paviljonki

text: Vehmassalmen paviljonki perustettiin Nuhjalan kartanolta ja Vilun tilalta lahjoituksina saadulle maalle Kustavintien varteen. Tanssilava valmistui vuonna 1963 paikallisten urheiluseurojen Taivassalon Tahdin ja Vehmaan Kiiston talkootyön tuloksena. Valmistunut lava oli Vakka-Suomen suurin: lavan pinta ala oli 350 neliötä ja sinne mainostettiin mahtuvan kerralla tuhat tanssijaa. Lava osoittautui suosituksi nuorison kokoontumispaikaksi ja lavaa laajennettiin heti seuraavana vuonna.


title: Vehmassalmen paviljonki

text: 1960-luvulla lavalla esiintyi runsaasti kotimaisia suosikki artisteja ja yhtyeitä, kuten Danny, Johnny, Ernos, Topmost, Olavi Virta, Eino Grön, Henry Theel, Paula Koivuniemi, Marion Rung ja Katri-Helena. Varsinkin Dannyn käynti Vehmassalmella herätti paikkakunnalla paljon huomiota, kun hänen vuoden 1968 ”Rock Side Story” -show’nsa konsertti päättyi useita loukkaantumisia aiheuttaneeseen räjähdykseen. Edellä mainittujen ohella myös esimerkiksi Tauno Palo, Tapio Rautavaara, Reino Helismaa, Irwin Goodman ja Spede Pasanen vierailivat lavalla.


title: Vehmassalmen paviljonki

text: Vehmassalmen lava on edelleen käytössä ja rakentajaseurojen omistuksessa. Paviljongin varustuksiin kuuluu nykyään tanssilattian ja esiintymislavan lisäksi 50-paikkainen buffetti, sekä 150-paikkainen pubi- ja pystybaariosa. Tanssilavaa myös vuokrataan yksityistilaisuuksiin.


title: Pariisin pörssi

text: Pariisin pörssi on historiallinen pörssi Pariisissa, joka on tunnettu vuodesta 2000 lähtien nimellä Euronext Paris. Se oli Amsterdamin ja Brysselin pörssien kanssa yksi Euronextin perustajista.


title: Pariisin pörssi

text: Ranskan pörssikauppa alkoi Lyonissa vuonna 1462. Kuningas siirrätti pörssin Pariisiin vuonna 1724 ja pyrki saamaan siihen järjestystä.


title: Pariisin pörssi

text: Vuonna 1808 Napoleon aloitti pörssirakennuksen rakennuttamisen. Se tilattiin arkkitehti Alexandre Théodore Brongniartilta, jnonka mukaan rakennus nimettiin. Pörssi toimi vuosina 1826-1987 Palais Brongniartissa, joka sijaitsee Place de la Boursen varrella 2. arrondissementissa.


title: Pariisin pörssi

text: Pörssi toimi 1980-luvulle asti meklarien huutojen tahdissa. Tietokoneavusteinen toiminta alkoi vasta 1980-luvun lopulla.


title: Pariisin pörssi

text: Vuonna 1999 Pariisin pörssi yhdistyi muihin Ranskan pörsseihin, ja vuonna 2000 syntyi Euronext. Vuonna 2007 yhdistymässä New Yorkin NYSE:en syntyi NYSE Euronext.


title: Garon kieli

text: Garon kieli on Intian Meghalayan osavaltiossa ja sen lähialueilla Bangladeshissä asuvien garojen puhuma sinotiibetiläinen kieli.


title: Garon kieli

text: Kielen puhujia on noin 700 000 henkeä. Suurin osa heistä asuu Meghalayan vuoristoseudulla ja noin 100 000 Garovuorten eteläpuolella Bangladeshissa. Pienempiä ryhmiä asuu Assamin ja Tripuran osavaltioissa sekä Modhupurin lähellä Bangladeshissa. Bangladeshissa kaikki aikuiset garot osaavat myös bengalia.


title: Garon kieli

text: Garo kuuluu sinotiibetiläisten kielten tiibetiläis-burmalaisen haaran barilaiseen ryhmään. Se jakautuu useisiin murteisiin, jotka Garovuorten a’tongia ja rugaa lukuun ottamatta ovat pääosin toistensa puhujien ymmärrettävissä. Lainasanoja on saatu bengalista ja englannista.


title: Garon kieli

text: Amerikkalaiset baptistilähetyssaarnaajat laativat garoa varten kirjoitusjärjestelmän 1800-luvun lopussa. Kirjakieli perustuu koillismurteeseen, jota toisinaan kutsutaan a’weksi. Kieltä kirjoitetaan latinalaisella kirjaimistolla. Garoksi on julkaistu kristillistä uskonnollista kirjallisuutta, kansanperinnekokoelmia ja pieniä sanomalehtiä. Sitä käytetään myös alkeiskoulujen opetuskielenä.


title: Muuramen kirkko

text: Muuramen kirkko on vuonna 1929 valmistunut Muuramen seurakunnan kirkko.


title: Muuramen kirkko

text: Muuramen kirkko on ensimmäinen arkkitehti Alvar Aallon luonnosten mukaan toteutuneista kirkkorakennuksista. Uransa aikana hän toteutti yhteensä seitsemän uutta kirkkorakennusta: Muuramen kirkko (1926–1929), Seinäjoen Lakeuden Risti (1951), Imatran Vuoksenniskan Kolmen Ristin kirkko (1955), Wolfsburgin kirkko Saksassa (1960), Detmeroden kirkko Saksassa (1963), Riolan kirkko Italiassa (1965) sekä Lahden Ristinkirkko (1969). Muuramen kirkko on pohjois-eteläsuuntaan sijoitettu yksilaivainen pitkäkirkko, joka kohoaa Muuramen kylätaajamassa kahden järven välisellä Muuratharjulla. Kirkon pohjoisjulkisivua hallitsee pääsisäänkäyntiä korostava pyörökaarisyvennys, jonka muoto toistuu kirkon eteläistä julkisivua hallitsevan puolipyöreän apsidin muodossa. Rakennuksen itäsivulla nousee korkea ja kapea kampaniilityylinen kellotorni. Länsipuolen julkisivua hallitsee runkohuoneeseen nähden poikittain sijoitettu seurakuntasali, jonka alaosa avautuu pieneksi pylväshalliksi, arkadikaariston kehystämäksi loggiaksi. Sen edessä oli alun perin kirkkotarha, joka oli rajattu betonisella sakaramuurilla.


title: Muuramen kirkko

text: Muuramen kirkko kuuluu keskeisesti Aallon varhaistuotantoon ja tyyliltään se edustaa 1920-luvun pohjoismaista klassisismia. Useimmat Aallon 1920-luvun toimeksiannoista olivat olemassa olevien puukirkkojen, kuten Äänekosken kirkon (1924) ja Korpilahden kirkon (1926–1927), korjaussuunnitelmia. Yhteensä Aalto sai suunniteltavakseen seitsemän puukirkon muutostyöt, jotka painottuivat sisätilojen muutoksiin sekä kirkollisen esineistön suunnitteluun. Näiden kirkkojen interiöörien uudistukset toteutettiin pohjoismaisen 1920-luvun klassisismin hengessä. 1920-luvulla Aalto suunnitteli myös itse kirkkoja ja osallistui Jämsän kirkon (1925), Taulumäen kirkon (1927), Viinikan kirkon (1927), Töölön kirkon (1927) sekä Vallilan kirkon (1929) suunnittelukilpailuihin. Näitä kilpailuehdotuksia ei kuitenkaan toteutettu.


title: Muuramen kirkko

text: Muuramen kirkko edustaa arkkitehtuuriltaan 1920-luvulla syntynyttä uutta kirkkotyyppiä, joka oli yksinkertaisen suorakaiteen muotoisen ja satulakattoisen kirkkorakennuksen ja erillisen kapean ja korkean kampaniilikellotornin yhdistelmä.


title: Muuramen kirkko

text: Muuramen kirkon pääovi on riemukaaren alla, ja sen jälkeinen ahdas eteinen kuvastaa kristityn tien alkuun kuuluvaa ahdasta porttia. Kirkon huoltotilat ovat poikkirungon pohjakerroksessa. Toisessa kerroksessa on seurakuntasali. Kirkon vaaleaksi rapattujen seinäpintojen ainoita koristeaiheita ovat julkisivuja horisontaalisesti jakavat kerroslistat, räystäiden alalautojen sininen väri, pääovea koristava korkea kaarisyvennys sekä seurakuntasalin eteen avautuva loggia.


title: Muuramen kirkko

text: 1920-luvulla arkkitehdit saivat vaikutteita erityisesti Italiaan suuntautuneilta matkoiltaan, joilla tutustuttiin varhaiskristillisen kirkkoarkkitehtuurin sekä maaseudun pienten kaupunkien anonyymiin rakennusperinteeseen, architettura minoreen. Alvar Aalto matkusti Italiaan ensimmäisen kerran häämatkallaan vuonna 1924. Muuramen kirkon sisätiloissa Aalto käytti 1920-luvun klassisismille tyypillisiä voimakkaita värisävyjä, kuten tummansinistä, mustaa, harmaata sekä niin kutsuttua pompeijinpunaista.


title: Muuramen kirkko

text: Muuramen kirkko on Alvar Aallon tuotannossa siirtymävaiheen työ klassisismista funktionalismiin, sillä Aalto tutustui modernismin ja funktionalismin rationaalisiin ajatuksiin 1920-luvun lopulla. Tämä muutos näkyy Muuramen kirkossa erityisesti julkisivujen ja sisätilojen pelkistymisenä, klassisen koristelun vähenemisenä sekä modernien sisustusratkaisuiden käyttönä. Aalto käytti Muuramen kirkossa muiden modernistien tavoin ajan uusia jo olemassa olevia standardijärjestelmiä, kuten teräspuiteikkunoita sekä Poul Henningsenin moderneja PH-valaisimia.


title: Muuramen kirkko

text: Työtä pidetään aliarvostettuna, ja myöhemmin Aallon itsensäkin väitetään suhtatuneen suunnitelmaansa nuoruudensyntinä.


title: Muuramen kirkko

text:
Muuramen kirkon alttariseinämaalauksen maalasi taiteilija William Lönnberg (1887–1947) vuonna 1929. Maalauksen aiheena on Apostolien tekojen kertomus, jossa apostolit Pietari ja Johannes parantavat ramman Jerusalemin temppelissä Kauniin portin luona (3: 1–10). Lönnberg toteutti myös saarnastuolin kolme raamatullista henkilömaalausta: Pietarin, Johanneksen ja Hyvän Paimenen.
Muuramen kirkko on kokenut vuosikymmenten aikana useita muutoksia ja erityisesti sen sisätilat ovat muuttuneet huomattavasti alkuperäisestä asusta. Ensimmäinen muutos sisätiloissa tapahtui jo 1930-luvulla, jolloin alkuperäistä tummaa väritystä muutettiin. 1950-luvulla sisätilojen värisävyjä vaalennettiin, ja esimerkiksi kirkkosalin katon holvi maalattiin heleän siniseksi taiteilija Urho Lehtisen värityssuunnitelman mukaan. Suurimmat muutokset kirkko koki kuitenkin peruskorjauksen yhteydessä vuosina 1978–1979, jolloin interiöörin alkuperäinen asu muuttui merkittävästi. Sisätilojen seinät maalattiin valkoiseksi ja maalatut puuosat korvattiin maalaamattomilla puupinnoilla valoisamman ilmeen aikaansaamiseksi kirkkoon.


title: Muuramen kirkko

text: Vuonna 2010 on meneillään uuden peruskorjauksen suunnittelu, joka on suunniteltu toteutettavaksi 2011. Muuramen kirkon sisätiloja on tarkoitus peruskorjata ennallistaen ja alkuperäistä asua kunnioittaen.


title: Muuramen kirkko

text: Peruskorjaus alkaa vihdoin huhtikuussa 2015 ja valmistuu kesäkuussa 2016. Hinta on kolme miljoonaa euroa, ja urakoitsijaksi on valittu VRP-Rakennuspalvelu Oy. Korjaustyössä lattia ja katto rakennetaan uudelleen ja sisäpuoliset värit palautetaan alkuperäisiksi. Piha kunnostetaan ja alun perin kirkon länsipuolella ollut ruusutarha palautetaan. Pysäköintialue siirretään kauemmaksi.


title: Brysselin pörssi

text: Brysselin pörssi (, ), lyhennetään BSE, perustettiin Belgiassa Napoleonin aikakaudella vuonna 1801. 22. syyskuuta 2000 pörssi fuusioitui Euronext-muotoon Pariisin pörssin ja Amsterdamin pörssin kanssa. Pörssistä tuli samalla ensimmäinen yleiseurooppalainen pörssi, ja se nimettiin Euronext Brysseliksi. Tähän ryhmään liittyi vuonna 2002 myös Lissabonin pörssi.


title: Lissabonin pörssi

text: Lissabonin pörssi on pörssi Lissabonissa, Portugalissa. Se perustettiin vuonna 1769. Lissabonin pörssi on Euronext-pörssikonsernin tytäryhtiö, Euronext Lissabonin pörssi.


title: Lissabonin pörssi

text: Se kuului vuodesta 2002 alkaen NYSE–Euronext -ryhmään, ensimmäiseen globaaliin osakepörssiin. Sekä Lissabonin että Porton pörssi olivat suljettuina Kansallisen pelastuksen juntan aikaan (mutta avasivat ovensa pari vuotta myöhemmin). Vuonna 2014 Euronext irrottautui 1,2 miljardin dollarin osakeannin kautta tuolloin ICE:n hallitsemasta NYSE–Euronext -pörssiryppäästä.


title: Kansallisen pelastuksen juntta

text: Kansallisen pelastuksen juntta oli Asevoimien liike, joka hallitsi Portugalia Estado Novon kukistaneen neilikkavallankumouksen jälkeen 1974-1976.


title: Alessandro Santos

text: , yleensä vain Alex, (s. 20. heinäkuuta 1977 Maringá) on Brasiliassa syntynyt japanilainen jalkapalloilija. Ennen Japanin kansalaisuuden saamista hänen nimensä oli Alessandro dos Santos.


title: Alessandro Santos

text: Alex syntyi Brasiliassa, mutta muutti Japaniin 1994 ollessaan 16-vuotias. Hän liittyi J. Leaguessa pelaavaan Shimizu S-Pulseen 1997. Shimizussa pelatessaan Alex valittiin liigan parhaaksi pelaajaksi 1999.


title: Alessandro Santos

text: Kesällä 2002 Alexin oli määrä siirtyi Englannin valioliigan Charltoniin, mutta hänelle ei myönnetty tarvittavaa työlupaa. Alex jatkoi uraansa Shimizussa kunnes tammikuussa 2004 hän siirtyi Urawa Red Diamondsiin. Hän voitti Shimizussa pelatessaan muun muassa Aasian cup-voittajien cupin 1999 ja Emperor's Cupin 2001.


title: Alessandro Santos

text: Urawassa Alex voitti Japanin mestaruuden 2006, minkä jälkeen hän siirtyi lainalle itävaltalaiseen Red Bull Salzburgiin. Alex voitti Salzburgissa Itävallan Bundesliigan 2007. Hän palasi Urawaan kaudeksi 2008. Kesällä 2009 Alex siirtyi Nagoya Grampusiin, jossa hän voitti mestaruuden kaudella 2010.


title: Alessandro Santos

text: Alex sai Japanin kansalaisuuden marraskuussa 2001, minkä jälkeen hänet valittiin Japanin maajoukkueeseen. Hän pelasi ensimmäisen ottelunsa maaliskuussa 2002 ja pääsi mukaan MM-kilpailuihin 2002. Alex oli mukana voittamassa Aasian-mestaruuskilpailuja 2004 ja MM-kilpailuissa 2006 pelaten täyden ajan Japanin kaikissa kolmessa ottelussa. Kaikkiaan Alex pelasi vuosina 2002–2006 yhteensä 82 maaottelua, joissa hän teki seitsemän maalia.


title: Tiia Vanhatapio

text: Tiia Vanhatapio (s. 1969 Helsinki) on suomalainen vaatesuunnittelija. Hän on suorittanut Aalto-yliopiston taiteiden ja suunnittelun korkeakoulussa vuonna 2005 vaatesuunnittelun Masters Of Arts -tutkinnon sekä sivuaineena IDBM-tutkinnon (International Design Business). Hän sai Kultainen vaatepuu -palkinnon vuonna 2010 ja hänet on palkittu ELLE Style Awardsilla vuonna 2011.


title: Tiia Vanhatapio

text: Tiia Vanhatapio on ollut Rave On -nimisen tamperelaisen rockabilly-orkesterin solisti 1990-luvulla.


title: HMS Arlingham

text: HMS Arlingham (viirinumero M2603) Britannian Kuninkaallisen laivaston Ham-luokan rannikkomiinanraivaaja oli yksi yhdeksästäkymmenestäkolmesta 1950-luvulla valmistuneesta luokan aluksesta. Alus nimettiin Cloucestershiressä olevan Arlinghamin mukaan.


title: HMS Arlingham

text: Alus sijoitettiin torpedoiden keräysveneeksi huhtikuussa 1967. Siihen törmäsi 1969 Espanjan tullin vene lähellä Gibraltaria. Se myytiin 19. syyskuuta 1978 Gibraltar Underwater Contractorsille.


title: HMS Asheldham

text: HMS Asheldham (viirinumero M2604) Britannian Kuninkaallisen laivaston Ham-luokan rannikkomiinanraivaaja oli yksi yhdeksästäkymmenestäkolmesta 1950-luvulla valmistuneesta luokan aluksesta. Alus nimettiin Essexissä olevan Asheldhamin mukaan.


title: HMS Asheldham

text: Alus siirrettiin 1. huhtikuuta 1959 Malesian laivastolle, joka nimesi aluksen "KD Sri Perlikseksi". Alus romutettiin 1967.


title: Baltian entente

text: Baltian entente tarkoittaa Viron, Latvian ja Liettuan vuonna 1934 solmimaa puolustussopimusta. Se hajosi kuitenkin toista maailmansotaa edeltäneeseen jännityksen kasvuun ja toisaalta, kun Neuvostoliitto miehitti Baltian maat.


title: Baltian entente

text: Baltian entente pohjautui Viron ja Latvian välillä jo 1. marraskuuta 1923 solmittuun pysyvään puolustussopimukseen. Maat uudistivat sopimusta 17. helmikuuta 1934 vähän ennen Kārlis Ulmaniksen ja Konstantin Pätsin vallankaappauksia. Sopimuksella sovittiin yhteistyöstä kansainvälisissä kokouksissa, jonne saatettiin tarvittaessa lähettää yhteinen edustaja. Maat asettivat myös komission yhtenäistämään maiden lainsäädäntöä, politiikkaa ja taloutta. Lisäksi sovittiin maiden ulkoministerien säännöllisistä tapaamisista. Liettua pyrki pääsemään mukaan sopimukseen vuonna 1934. Se oli ollut mukana jo neuvoteltaessa aiemmasta vuoden 1923 sopimuksesta, mutta sitä ei otettu mukaan sen huonojen Puolan suhteiden takia. Se tuli kuitenkin tällä kertaa mukaan niin sanotulla kolmen maan sopimuksella, joka solmittiin Kansainliiton kokouksessa Genevessä 12. syyskuuta 1934. Pian tämän jälkeen alettiin käyttää nimitystä "Baltian entente". Sopimuksessa edellytettiin yhteistyötä ulkopolitiikassa ja tukea kansainvälisiä asioita hoidettaessa. Sen ulkopuolelle kuitenkin rajattiin Liettuan kiistat koskien Memelin ja Vilnan alueita Saksan ja Puolan kanssa. Samalla tavoin kuin Viron ja Latvian välisessä sopimuksessa, Baltian ententessä järjestettiin maiden ulkoministerien kokouksia. Puolustussopimus tehtiin 10 vuoden ajaksi.


title: Baltian entente

text: Ulkoministerien kokouksia alettiin pitää säännöllisesti vuodesta 1934 lähtien. Ensimmäinen järjestettiin syyskuussa Tallinnassa. Seuraavana vuonna perustettiin toimisto kulttuurillisen ja taloudellisen yhteistyön edistämiseksi. Tarkoituksena oli myös julkaista suurilla kielillä ilmestyvää "Revue baltique"-lehteä, mutta sitä alettiin julkaista vasta vuonna 1940. Baltian entente alettiin lopulta nähdä yhtenä blokkina ja tästä syystä Latvia valittiin vuonna 1936 Kansainliiton neuvoston vaihtuvaksi jäseneksi. Baltian entente ei kuitenkaan lopulta täyttänyt sille asetettuja odotuksia. Sopimusmaat olivat taloudellisen yhteistyön kannalta talousrakenteeltaan liian samanlaisia. Maiden välisestä tulliliitosta ei tullut mitään ja kulttuurillinen lähentyminen oli odotettua hankalampaa. Virossa vierastettiin Latviassa ja Liettuassa esiinnoussutta nationalismia ja sen sekä Latvian valmius hyviin väleihin Puolan kanssa hiersi niiden ja Liettuan välejä. Maailmanpoliittisen tilanteen kiristyttyä Anschlussin ja Tšekkoslovakian miehityksen sekä Neuvostoliiton poliittisen painostuksen myötä Baltian entente lopulta hajosi. Liiton heikkous kävi selvästi ilmi maiden Neuvostoliiton kanssa vuonna 1939 solmittujen sopimusten solmimisen yhteydessä, jolloin maat tekivät sopimuksensa ilman yhteistyötä keskenään. Myöhemmin Neuvostoliitto miehitti Baltian maat ilman Baltian ententen aseellista vastarintaa.


title: Kokemäen lukio

text: Kokemäen lukio on Kokemäen kaupungissa sijaitseva kaksisarjainen lukio. Lukio toimii Tulkkilassa peruskoulun kanssa samassa rakennuskompleksissa, sen länsisiivessä. Lukioon tulee oppilaita pääasiassa Kokemäen kaupungin alueelta, mutta joinakin vuosina myös lähikunnista.


title: Kokemäen lukio

text: Lukion opettajat antavat myös opetusta ammatillisille oppilaitoksille, jotka tarjoavat opiskelijoilleen kaksoistutkintoa Lukiossa toimii myös aikuislinja, joka aloitti toimintansa vuonna 2009. Se antaa ylioppilastutkintoon tai opintojen täydentämiseen tähtäävää opetusta. Opiskelijoilla on oikeus osallistua iltaopetuksen lisäksi myös päiväopetukseen.


title: Kokemäen lukio

text: Lukion rehtorin viransijaisena toimii Juhani Grönroos. Päivälukiossa on 15 opettajaa ja noin 110 lukiolaista.


title: Kokemäen lukio

text: Kokemäen lukion edeltäjä Kokemäen yhteiskoulu perustettiin vuonna 1907. Se aloitti toimintansa yhdellä vuosiluokalla, joka seuraavana vuonna sai seurakseen nuoremman vuosiluokan. Näin jatkuen kehittyi lopulta 5 oppikoululuokkaa lukuvuonna 1911–1912, joiden opintojen jatko tapahtui lukiossa toisilla paikkakunnilla. Tähän tarpeeseen vastasi kuitenkin Kokemäen maanviljelyslyseon perustaminen 1917. Kun lopulta 1919–1920 koulussa oli täydet 8 luokkaa, eli 5 oppikoululuokkaa ja 3 lukioluokkaa, kävi koulua 118 oppilasta. Tämä pieni koulu kasvoi ajan mittaan varsin isoksi.


title: Kokemäen lukio

text: Kokemäen Yhteiskoulu oli yksityinen oppikoulu, jonka omisti Kokemäen yhteiskoulun kannatusyhdistys. Oppikoulua laajennettiin lyseolla vuodesta 1917 alkaen. Kuitenkin jo 1922 saatiin lupa muuttaa 3 viimeistä luokkaa lukioksi. Uudet oppilaat kävivät siirtymäkauden ajan lukiota, kun vanhat lyseolaiset suorittivat rinnalla urakkansa loppuun 1924 mennessä. Lukion seinällä on edelleen näkyvillä Opetushallituksen tiedote Kokemäen Yhteiskoulun johtokunnalle, jossa se ilmoittaa Opetusministeriön antaneen 8.1.1925 yhteiskoululle oikeuden ""päästää oppilaansa yliopistoon täysin oikeuksin"".


title: Kokemäen lukio

text: Vuonna 1967 yksityinen koulun omistajaksi tuli Kokemäen pitäjä, myöhemmin kauppala (1972), josta tuli kaupunki (1977). Vuonna 1976–77 perustettiin Kokemäen lukio, joka oli siitä lähtien peruskoulusta itsenäinen oppilaitos, jolla on oma rehtorinsa ja opettajakuntansa.


title: Kokemäen lukio

text: Kokemäen lukion oppilaskunnan hallitukseen kuuluu yhteensä 12 jäsentä, kaksi jokaisesta ryhmästä (abi-, jatkaja- ja alkajaryhmiä on kutakin kaksi). Hallitus kokoontuu pääsääntöisesti pari kertaa kuukaudessa. Kokouksissa päätetään muun muassa erilaisten matkojen ja tapahtumien järjestämisestä.


title: Nuorajärvi (Ilomantsi)

text: Nuorajärvi on suurehko järvi Ilomantsissa kuntakeskuksen itäpuolella. Koitajoki virtaa Nuorajärven kautta luoteeseen ja laskee lopulta Pielisjokeen.


title: Pwon kieli

text: Pwon kieli on Myanmarissa ja Thaimaassa asuvien pwo-karenien puhuma sinotiibetiläinen kieli.


title: Pwon kieli

text: Kielen puhujia arvioidaan olevan yhdestä kahteen miljoonaan, joista yli miljoona asuu Myanmarissa. Pwo-karenit ovat kuitenkin lisääntyvässä määrin siirtymässä burman ja thain kieliin.


title: Pwon kieli

text: Pwo kuuluu sinotiibetiläisten kielten tiibetiläis-burmalaisen haaran karenilaiseen ryhmään. Karenilaisia kieliä on toisinaan pidetty kielikunnan kolmantena päähaarana. Pwon lähin sukukieli on sgaw. Sen itämurteita puhutaan Myanmarin Karenin ja Monin osavaltioissa, Tanintharyin alueella sekä Thaimaan länsiosassa. Länsimurteiden puhujat asuvat Iravadin suistoalueella. Itä- ja länsimurteet ovat vain vaivoin toistensa puhujien ymmärrettävissä.


title: Pwon kieli

text: Kieltä varten on kehitetty useita kirjoitusjärjestelmiä. Myanmarissa eniten käytettyjä ovat ns. luostari- ja lähetyssaarnaajakirjoitukset. Luostarikirjoitus perustuu monin kirjaimistoon ja yhteen itämurteista. Sen vanhimmat muistomerkit ovat 1800-luvun puolivälistä. Burmalaiseen kirjaimistoon perustuva lähetyssaarnaajakirjoitus on alun perin myös laadittu erästä itämurretta varten, mutta nykyään sitä käytetään suistoalueella asuvien kristittyjen keskuudessa.


title: HMS Alcaston

text: HMS Alcaston (viirinumero M1102) oli Britannian kuninkaallisen laivaston Ton-luokan miinanraivaaja. Alus myytiin 1961 Australian laivastolle, joka otti sen palvelukseensa 11. syyskuuta 1962 nimellä "HMAS Snipe".


title: HMS Alcaston

text: Alus tilattiin John I. Thornycroft and Companyltä Woolstonista ja sen köli laskettiin 2. heinäkuuta 1951 telakkanumerolla 4136. Alus laskettiin vesille 4. syyskuuta 1952 ja se otettiin palvelukseen 5. tammikuuta 1954.


title: HMS Alcaston

text: Alus liitettiin palvelukseen otettaessa Harwichiin sijoitettuun 104. miinanraivaajalaivueeseen johtoalukseksi. Se oli saapuessaan 9. helmikuuta 1954 laivueensa ensimmäinen Ton-luokan alus. Se oli aina toukokuuhun 1956 saakka Pohjois-Euroopan rannikolla harjoituksissa ja tehden laivastovierailuita. Alus lähti 26. elokuuta Maltalle, jonne se saapui 3. syyskuuta. Alus lähti 31. lokakuuta Port Saidiin osallistuakseen operaatio Musketeeriin, mistä se palasi Maltalle 24. joulukuuta. Alus teki partiomatkan Kyprokselle 14.-17. tammikuuta 1957 ennen kuin se lähti 4. helmikuuta Devonportiin, jonne se saapui 13. helmikuuta. Alus poistettiin palveluksesta 14. helmikuuta, jolloin se siirrettiin Devonportiin huollettavaksi reserviin sijoittamista varten.


title: HMS Alcaston

text: Australian hallitus osti aluksen 1961 liittäen sen laivastoonsa 11. syyskuuta 1962 nimellä "HMAS Snipe" päällikkönään luutnantti M. Rayment. Alus saapui Sydneyyn 7. joulukuuta. Alus siirrettiin 1. helmikuuta 1963 Garden Island Dockyardille huollettavaksi, mistä huhtikuussa palattuaan alus liittyi koeajojen päätyttyä Australian itärannikolla pidettyyn sotaharjoitukseen.


title: HMS Alcaston

text: Alus lähti sisaraluksineen ensimmäiselle ulkomaan komennukselle 20. syyskuuta 1963 osana operaatio Gardeningia, jonka tarkoituksena oli raivata Tonolein satamaan johtava kanava Bougainvillessä Yhdysvaltain lentokoneiden 1943 pudottamista magneettimiinoista. Matkan aikana osaston alukset vierailivat Singaporessa ja Port Moresbyssä sekä suorittivat hydrografisia tutkimuksia Solomoninsaarilla ja Chestnut Bayssä. Laivue palasi Sydneyyn saman vuoden lopulla joulukuussa, jolloin "Snipe" siirrettiin telakalle Garden Islandille.


title: HMS Alcaston

text: Alus piti osallistua miinantorjuntaharjoitukseen 29. tammikuuta 1964 alkaen, mutta se osallistui vain 11.-13. helmikuuta saatuaan hätäkutsun etsimään lentotukialus "HMAS Melbournen" kanssa kolaroineen hävittäjä "HMAS Voyagerin" eloonjääneitä. Etsintöjen päätyttyä alus palasi harjoitukseen ja normaalipalvelukseen, kunnes se siirrettiin huhtikuun puolivälissä telakalle.


title: HMS Alcaston

text: "Snipe" lähti toukokuun lopulla ensimmäiselle komennukselleen Kauko-idän strategiseen reserviin () yhdessä "HMAS Curlewin" kanssa. "HMAS Hawk" ja "HMAS Gull" vapauttivat tehtävästä alukset, jotka palasivat Sydneyyn helmikuussa 1965. Alus siirrettiin telakalle Garden Islandille huollettavaksi. Alus aloitti toisen komennuksensa FESR:ssä syyskuussa ja se viipyi tehtävässä aina Indonesian mellakoiden loppuun elokuussa 1966. Alus palasi Sydneyyn 9. joulukuuta, jolloin se siirrettiin telakalle.


title: HMS Alcaston

text: Alus poistettiin 16. joulukuuta palveluksesta korjauskulujen ja henkilöstön vähyyden vuoksi ja se siirrettiin reserviin. Alus palautettiin palvelukseen 2. maaliskuuta 1968. Koeajojen ja miehistön koulutuksen jälkeen alus lähti huhtikuun lopulla Kaakkois-Aasian vesille yhdessä "Gullin" ja "Hawkin" kanssa ollen alueella aina heinäkuun alkuun. Siellä ollessaan alus osallistui Britannian kuninkaallisen, Yhdysvaltain ja Filippiinien laivastojen alusten kanssa Small Fry - ja Short Play -harjoituksiin. Se oli syyskuussa jälleen merillä samojen alusten kanssa Papua-Uudessa-Guineassa, missä ne raivasivat reitin Marshallin laguuniin. Vuoden lopun alus oli Australiassa osallistuen Shadow-harjoitukseen lokakuussa ennen reserviin siirron valmistelujen alkamista.


title: HMS Alcaston

text: Alus siirrettiin 13. joulukuuta 1968 jälleen reserviin ja se oli telakalla huhtikuusta 1969 joulukuuhun 1970, jolloin se muutettiin miinantorjunta-alukseksi. Alukselle asennettiin Plessey A/S 193 -kaikuluotain aiemman kaikuluotaimen tilalle osaksi miinanraivausjärjestelmää MHSA 1. Sen komentosilta ja taistelunjohtotilat uusittiin ja siltä poistettiin aiempi miinanraivauskalusto. Alukselle asennettiin yhden sukeltajan painekammio ja peräsin vaihdettiin aktiiviperäsimeksi. Muutosten seurauksena aluksen miehistötarve laski 38:sta 31:een ollen kolme upseeria ja 28 miehistönjäsentä, mihin sisältyi raivausryhmä. Muutostyöt saatiin päätökseen 8. helmikuu 1971 ja alus palasi palvelukseen päällikkönään luutnantti D. Ramsden.


title: HMS Alcaston

text: "Snipe" oli "Hawkin" ja "Curlewin" kanssa Papua-Uudessa-Guineassa toukokuun lopusta 1971 alkaen alusten muodostaessa miinantorjuntaosaston avustaen siviiliviranomaisia maanjäristyksen jälkeisessä uhrien avustamisessa. Operaatiosta vapauduttuaan alus oli kymmenen viikkoa huollettavana marraskuun lopulla. Huollon jälkeen alus osallistui normaaleihin sotaharjoituksiin ja huoltojaksoihin vuoden 1972 ensimmäisen puoliskon ennen siirtoaan Kauko-Itään 26. kesäkuuta yhdessä "Curlewin" ja "HMAS Tealin" kanssa. Osasto päivitti merikarttoja, raivasi toisen maailmansodan aikaisia miinoja Port Moresbyn edustalta sekä osallistui SEATOn järjestämään Sea Scorpion -harjoitukseen. Alukset osallistuivat myös Malesian ilmavoimien Sabre-suihkuhävittäjän etsintöihin Penangin edustalla. Yhdentoista tunnin etsintöjen jälkeen "Curlew" paikallisti lentokoneen 32 jalan syvyydestä.


title: HMS Alcaston

text: Australiaan palattuaan alus osallistui rauhan ajan harjoituksiin kuten Kangaroo One -harjoitukseen kesäkuussa 1974, kunnes se palasi maaliskuussa 1975 Papua-Uuteen-Guineaan "HMAS Ibiksen" ja "Curlewin" kanssa osallistuen Still Dusty -harjoitukseen, jossa raivattiin Australian joukkojen laskemia miinoja lähellä Port Moresbyä. Alueelle oli tarkoitus laskea sukellusveneiden viestikaapeli Port Moresbystä Cairnsiin. Sodanjälkeen tehdyt raivaukset riittivät alueen pinta-alus käyttöön, muttei kaapelinlaskuun tai muuhun pinnanalaiseen toimintaan. Operaatio oli suurin sodanjälkeinen Australian laivaston toteuttama miinanraivausoperaatio. Huhtikuun loppuun mennessä oli raivattu kaksitoista neliökilometriä.


title: HMS Alcaston

text: Toukokuussa "Snipe" palasi Australiaan aloittaen Darwinin sisäänajoreitin kartoituksen Tracy-myrskyn jälkeen. Kuukauden kestäneen operaation jälkeen uponneet troolarit sekä muut navigointiin vaikuttavat kohteet oli paikannettu. Se vapautui operaatiosta 22. syyskuuta, jolloin alus aloitti Bristol Freighter -lentokoneen etsinnät Bassinsalmessa. Aluksen kaikuluotain havaitsi koneen hylyn 28. lokakuuta 210 jalan syvyydestä ja nelipäiväisen operaation päätteeksi hylky saatiin nostettua 8. marraskuuta. "Snipe" hinasi hylyn Jervisinlahteen. Seuraavan kerran se etsi pudonnutta lentokonetta 21. marraskuuta, kun Sea King -helikopteri tuhoutui Shoalhavenissa.


title: HMS Alcaston

text: Alus lähti 19. tammikuuta 1976 Uuteen Seelantiin "Ibiksen" kanssa ja ne olivat ensimmäiset Westportissa vierailleet Australian laivaston alukset. Alus osallistui maaliskuussa JUC 96 -harjoitukseen ja lokakuussa Kangaroo Two -harjoitukseen. Alus siirrettiin joulukuussa huollettavaksi, mistä se palasi 29. heinäkuuta 1977 aloittaen koeajot ja miehistön koulutuksen. Alus teki lokakuussa "Ibiksen" kanssa laivastovierailun Uuteen Caledoniaan, minkä jälkeen alus aloitti itärannikolla normaalin rauhanajan palveluksen harjoituksineen. Alus pidätti laittomasta Australian aluevesillä kalastaneen japanilaisen kalastusaluksen "Eikukumaru No 71":n helmikuussa 1978 ja syyskuussa se aloitti huollon.


title: HMS Alcaston

text: Heinäkuussa 1979 alus kartoitti "Curlewin" kanssa Pohjois-Australian vesiä. Yhdeksässä päivässä kaksi alusta kartoitti 3053 mailia mikä oli enemmän kuin kolmen miinantorjunta-aluksen saavuttama 2853 mailia vuonna 1978. Indonesian tilanteen muuttuminen peruutti aluksille suunnitellun laivastovierailun, joten ne vierailivat sen sijaan elokuussa Port Moresbyssä. Lokakuussa alus osallistui Kangaroo Three -harjoitukseen sekä oli tapaninpäivänä Sydneystä Hobartiin järjestetyn purjehduskilpailun lähtöpaikkana. Alus oli vuonna 1980 helmikuusta kesäkuuhun huollettavana, minkä jälkeen se osallistui harjoituksiin Australian itä- ja pohjoispuolisilla vesialueilla.


title: HMS Alcaston

text: "Snipe", "Ibis" ja "Curlew" tekivät helmikuussa laivastovierailun Tasmaniaan, jonka aikana ne osallistuivat Hobartin regattaan liittyviin tilaisuuksiin sekä miinantorjuntaharjoitukseen. Tasmaniasta osasto lähti lounaiselle Tyynellemerelle, missä ne olivat maaliskuusta kesäkuuhun. Osasto vieraili Port Moresbyssä, Lombrunissa, Rabaulissa, Port Vilassa, Suvassa ja Noumeaussa sekä osallistui harjoituksiin yhdessä Papua-Uuden-Guinean, Fidžin ja Ranskan merivoimien kanssa. Alus palasi "Curlewin" kanssa alueelle kesäkuussa 1981, mutta kahden kuukauden purjehdus keskeytyi jo 3. heinäkuuta "Snipen" ajettua koralliriutalle Nuku Alofan satamaan saavuttaessa. Alus irrotettiin riutalta muutamassa tunnissa, mutta korjaukset Tongalla veivät kahdeksan vuorokautta.


title: HMS Alcaston

text: Alus osallistui Kangaroo 81 -harjoitukseen loka-marraskuussa ennen siirtoaan telakalle marraskuun lopulla. Alus vapautui telakalta huhtikuussa 1982, minkä jälkeen se osallistui koulutukseen ja harjoituksiin Australian lähivesillä sekä vieraili marraskuussa Port Moresbyssä ennen paluutaan Sydneyyn joulukuun alussa. Alus osallistui 17.-18. helmikuuta 1983 laivaston valmiusharjoitukseen, jonka jälkeen sen runko tutkittiin ja aluksen kayttöikä kartoitettiin. Rungon todettiin olevan niin heikossa kunnossa, että se poistettiin avomerikäytöstä välittömästi eikä se voinut osallistua suunniteltuun Cakrawala Baru IV -harjoitukseen. Alus sai luvan jatkaa palvelustaan rajoitetusti Sydneyn sataman lähistöllä, kunnes se poistettiin palveluksesta 3. kesäkuuta 1983. Alus oli varastoituna reservissä, kunnes se myytiin 1985 romutettavaksi.


title: Hyökkäys poliisiasemalle 13 (vuoden 2005 elokuva)

text: Hyökkäys poliisiasemalle 13 ("Assault on Precinct 13") on vuonna 2005 ilmestynyt uudelleenfilmatisointi samannimisestä vuoden 1976 elokuvasta.


title: Bella Capri

text: Bella Capri on suomalaisen iskelmälaulaja Kari Tapion studioalbumi, joka on julkaistu vuonna 2000.


title: Euroopanmerikaali

text: Euroopanmerikaali eli merikaali ("Crambe maritima") on monivuotinen, merenrannoilla kasvava ristikukkaiskasvi.